title: Courtney Henggeler

text: Courtney Healy Henggeler on yhdysvaltalainen näyttelijä, malli ja laulaja. Hänen ensimmäinen näyttelijänrooli oli vuonna 2003 julkaistussa kauhuelokuvassa "The Bog Creatures" ja televisioruudulla hän vieraili ensimmäisen kerran "House" –sarjassa vuonna 2004. Henggeler tunnetaan ehkä parhaiten Missy Cooperin roolista tilannekomediasarjassa "Rillit huurussa" ja Amanda LaRussona draamakomediasarja Cobra Kai.


title: Courtney Henggeler

text: Henggeler ja näyttelijä-tuottaja Ross Kohn menivät naimisiin 15. lokakuuta 2015. Marraskuussa 2016 Henggeler kertoi olevansa raskaana ja 25. tammikuuta 2017 syntynyt poikavauva sai nimekseen Oscar Noah. Äitiysloman jälkeen Henggeler jatkoi uraansa näyttelijänä saaden roolin komediaelokuvasta "Fixed" (2017).


title: Aleksandr Aleksejev

text: Aleksandr Aleksejev (; s. 15. marraskuuta 1999 Pietari, Venäjä) on venäläinen jääkiekkopuolustaja, joka pelaa WHL-joukkue Red Deer Rebelsissa. Hänelle on tulokassopimus NHL-joukkue Washington Capitalsin kanssa. Seura varasi Aleksejevin ensimmäisellä kierroksella 31. pelaajana .


title: Aleksandr Aleksejev

text: "The Sports Forecaster" -sivuston mukaan Aleksejev on isokokoinen ja liikkuva all around -puolustaja. Hänellä on hyvät raamit pohjoisamerikkalaiseen pelityyliin, Aleksejev luistelee kokoisekseen hyvin ja tekee kiekollisena fiksuja ratkaisuja. Hän kykenee pelaamaan isoja jääaikoja ja on käyttökelpoinen lähes kaikissa pelitilanteissa. Aleksejevin tulisi kuitenkin lisätä fyysistä voimaa ja kestävyyttä maksimoidakseen potentiaalinsa. Hän ei ole myöskään kaikkein optimaalisin vaihtoehto ylivoiman viivapuolustajaksi.


title: Aleksandr Aleksejev

text: Aleksejev on SKA-Serebrjanyje Lvyn kasvatti. Kaudella 2014–2015 hän oli seitsemällä osumallaan seuran U17-junioreiden eniten maaleja tehnyt puolustaja Artjom Maltsevin kanssa. Aleksejev vahvisti samalla kaudella myös SKA Pietarin U16-junioreita. Kauden 2015–2016 hän pelasi SKA-Serebrjanyssä Venäjän nuorten MHL-liigaa.


title: Aleksandr Aleksejev

text: Metallurg Novokuznetsk varasi Aleksejevin koko KHL:n varaustilaisuuden kolmantena pelaajana kesällä . Ennen häntä varattiin vain Venjamin Baranov ja Aleksandr Alemastsev. Samana kesänä Aleksejevin varasi myös WHL-joukkue Red Deer Rebels 49. pelaajana . Hän siirtyi joukkueeseen kaudeksi 2016–2017, jolloin Aleksejev teki runkosarjassa 21 tehopistettä. Kesäkuussa 2017 Metallurg kauppasi hänen KHL-oikeutensa ja maalivahti Andrei Karejevin Salavat Julajev Ufaan vaihdossa maalivahti Andrei Litvinoviin, minkä lisäksi Metallurg sai rahallista siirtokorvausta. Kaudella 2017–2018 Aleksejev oli Rebelsin tehokkain puolustaja tehoilla 7+30=37. Hän pelasi kauden aikana myös CHL Top Prospects Gamessa.


title: Aleksandr Aleksejev

text: Washington Capitals varasi Aleksejevin ensimmäisellä kierroksella 31. pelaajana . Jo saman vuoden syyskuussa hän teki seuran kanssa kolmivuotisen tulokassopimuksen. Aleksejevin kausipalkka NHL:n puolella on 925 000 dollaria.


title: Aleksandr Aleksejev

text: Aleksejev pelasi alle 20-vuotiaiden MM-kilpailuissa vuonna 2019, jolloin hän voitti pronssia. Aleksejev pelasi myös alle 18-vuotiaiden MM-kilpailuissa vuonna 2016. Hän sai paikan Venäjän joukkueesta, kun Venäjän jääkiekkoliitto hyllytti vähin äänin ennen kisoja koko MM-leirille osallistuneen ryhmänsä, josta yli puolet oli lähteiden mukaan jäänyt dopingtesteissä kiinni kielletyksi luokitellun meldoniumin käytöstä. Kisojen pääikäluokkaa eli vuonna 1998 syntyneitä edustaneen rungon tilalle liitto lähetti turnaukseen Venäjän alle 17-vuotiaiden maajoukkueen, jonka runko koostui vuonna 1999 syntyneistä. Joukkueessa pelasi myös kolme vuonna 1998 syntynyttä Pohjois-Amerikassa pelannutta kiekkoilijaa, jotka eivät olleet mukana dopingrikkomuksesta syytetyssä MM-leiriryhmässä.


title: Aleksandr Aleksejev

text: Aleksejev pelasi myös alle 18-vuotiaiden Ivan Hlinkan muistoturnauksessa vuonna 2016, jolloin hän toimi Venäjän varakapteenina ja voitti pronssia. Aleksejev pelasi myös World U-17 Hockey Challengessa vuonna 2015, jolloin hän voitti hopeaa. Aleksejev oli Venäjän paras syöttäjä neljällä syöttöpisteellään.


title: Mortal Engines

text: Mortal Engines on vuonna 2018 ensi-iltansa saanut Christian Riversin ohjaama post-apokalyptinen seikkailuelokuva, jonka käsikirjoittivat Fran Walsh, Philippa Boyens ja Peter Jackson. Elokuva pohjautuu Philip Reeven "Kävelevät koneet" -kirjasarjan ensimmäiseen osaan. Tarina sijoittuu steampunk-maailmaan, jossa moottorien ja telaketjujen avulla liikkuvat kaupungit vaeltavat erämaaksi muuttuneessa maailmassa. Elokuvan Suomen ensi-ilta oli 7. joulukuuta 2018.


title: Suomen Tiedeakatemiat

text: Suomen Tiedeakatemiat (, CoFA) on Suomen tiedeakatemioiden yhteistyöneuvosto, joka edustaa neljää suomalaisia tiedeakatemiaa kansainvälisissä tiedejärjestöissä ja vastaa eri tieteenaloja edustavien kansalliskomiteoiden toiminnan koordinoinnista.


title: Suomen Tiedeakatemiat

text: Suomalainen Tiedeakatemia, Vetenskaps-Societeten – Suomen Tiedeseura, Teknillisten Tieteiden Akatemia ja  Svenska tekniska vetenskapsakademien i Finland muodostivat 1.1. 2018 Suomen Tiedeakatemiat -yhteistyöneuvoston, jolle siirtyivät aiemmin Tiedeakatemiain neuvottelukunnalle (TANK) kuuluneet tehtävät. Yhteistyöneuvoston tehtävänä on edistää Suomessa korkeatasoista tieteellistä tutkimusta kaikilla tieteenaloilla.


title: Suomen Tiedeakatemiat

text: Suomen Tiedeakatemiain toiminta koostuu yhtäältä kansainvälisten yhteyksien hoidosta ja toisaalta kotimaisesta koordinaatiosta keskeisten yhteistyötahojen, erityisesti tiedeakatemioiden, välillä. Suomen Tiedeakatemiat osallistuu kansalliseen ja kansainväliseen tiedepoliittiseen toimintaan, tieteelliseen tutkimukseen perustuvien asiantuntijaraporttien ja lausuntojen laatimiseen sekä tieteen tunnetuksi tekemiseen yhteiskunnassa. Suomen Tiedeakatemiat edustaa suomalaisia tiedeakatemioita kansainvälisissä tiedejärjestöissä. Yhteistyöneuvosto myös tukee opetus- ja kulttuuriministeriön valtionavustuksen turvin suomalaisten tutkijoiden osallistumista kansainvälisten organisaatioiden päättävien elinten ja asiantuntijaelinten toimintaan sekä keskeisiin asiantuntijatehtäviin. Suomen Tiedeakatemiat vastaa myös laajasti eri tieteenaloja edustavien kansalliskomiteiden toiminnan koordinoinnista sekä päättää opetus- ja kulttuuriministeriön kansalliskomiteoiden toimintaan osoittaman valtionavun edelleen jakamisesta. Kansalliskomiteat ovat tieteenalakohtaisia yhteistyöelimiä, joiden tehtävänä on linkittää alan kansallisen tason toimijat kansainvälisiin tieteenalakohtaisiin järjestöihin ja tutkimusohjelmiin.


title: Suomen Tiedeakatemiat

text: Suomen Tiedeakatemiain keskeisiä kansainvälisiä yhteistyökumppaneita ovat mm. International Council for Science (ICSU), (ALLEA), European Academies Science Advisory Council (EASAC), (IAP), (IHR) ja (UAI).


title: Suomen Tiedeakatemiat

text: Suomen Tiedeakatemiain kotisivu


title: Hydroksikobalamiini

text: Hydroksikobalamiini eli hydroksokobalamiini tai vitamiini B (CHCoNOP) on orgaaninen yhdiste. Yhdiste kuuluu B12-vitamiinin muotoihin ja sitä käytetään lääketieteessä anemian hoidossa. Yhdiste kuuluu WHO:n julkaisemaan luetteloon tärkeimmistä lääkeaineista. Hydroksikobalamiinia käytetään myös vastamyrkkynä syanidimyrkytyksissä.


title: Hydroksikobalamiini

text: Huoneenlämpötilassa hydroksikobalamiini on tummanpunaista kiteistä ainetta. Yhdiste liukenee hyvin veteen ja alkoholeihin, mutta asetoniin tai poolittomiin orgaanisiin liuottimiin kuten dietyylieetteriin tai hiilivetyihin se on liukenematonta. Hydroksikobalamiinin rakenteessa koboltti-ioni on sitoutunut korriinirenkaaseen, hydroksyyliryhmään ja bentsimidatsolirenkaaseen. Hydroksyyliryhmä voi korvautua muilla ryhmillä.


title: Hydroksikobalamiini

text: Hydroksikobalamiinia käytetään hoidettaessa B12-vitamiinin puutteesta johtuvia megaloplastisia anemioita, kuten niin kutsuttua pernisiöösiä anemiaa. Anemia voi johtua joko vitamiinin imeytymishäiriöstä tai siitä, että vitamiinia ei saada riittävästi ravinnon mukana. Hydroksikobalamiini muuntuu ihmiselimistössä aktiivisiksi muodoiksi kobamamidiksi ja metyylikobalamiiniksi. Hydroksikobalamiini annostellaan suoneen ruiskeena. Haittavaikutuksia voivat olla huonovointisuus, pääkipu, kuumeilu ja allergiset oireet. Hydroksikobalamiinia käytetään myös vastamyrkkynä syanidimyrkytystapauksissa. Se sitoo syanidi-ioneja ja muodostaa syanokobalamiinia, joka on vaaratonta. Hydroksikobalamiinia joudutaan antamaan suhteellisen suuria määriä johtuen sen suuresta molekyylimassasta ja siitä, että yksi molekyyli yhdistettä sitoo yhden syanidi-ionin. Usein käytettyihin nitriitteihin verrattuna hydroksikobalamiinin etu on se, että se ei heikennä veren hapensitomiskykyä.


title: Hydroksikobalamiini

text: Hydroksikobalamiinia valmistetaan bioteknisesti. Bakteerien tuottama B12-vitamiinien seos johdetaan emäksiseen ioninvaihtokolonniin, jolloin niistä muodostuu hydroksikobalamiinia.


title: Atai

text: Atai on Nigerian efikien mytologiassa taivaan jumala Abassin vaimo. Abassi loi Atain pyynnöstä ensimmäiset ihmiset, miehen ja naisen, ja asetti heidät maan päälle. Abassi kielsi ihmisiä tekemästä työtä ja hankkimasta lapsia. Pian pariskunta kuitenkin rikkoi kieltoja, jolloin Abassi rankaisi luomuksiaan lähettämällä Atain tuomaan heidän keskuuteensa kuoleman ja aiheuttamaan epäsopua heidän lastensa välille.


title: BlacKkKlansman

text: BlacKkKlansman on vuonna 2018 ensi-iltansa saanut Spike Leen ohjaama elämäkerrallinen draamakomediaelokuva, joka pohjautuu Ron Stallworthin omaelämäkertaan "Black Klansman". Elokuva kertoo afroamerikkalaisesta etsivästä Ron Stallworthista, joka onnistuu soluttautumaan Ku Klux Klan -salaseuraan. Elokuvan pääosissa näyttelevät John David Washington, Adam Driver, Laura Harrier ja Topher Grace.


title: BlacKkKlansman

text: "BlacKkKlansman" sai ensi-iltansa 14. toukokuuta 2018 Cannesin elokuvajuhlilla, missä se voitti Grand Prix -palkinnon. Yhdysvalloissa ja Suomessa se sai ensi-iltansa 10. elokuuta 2018.


title: BlacKkKlansman

text: Elokuva sai kuusi Oscar-ehdokkuutta vuoden 2019 gaalassa parhaasta elokuvasta, ohjauksesta, miessivuosasta (Driver), sovitetusta käsikirjoituksesta, musiikista ja leikkauksesta. Elokuva sai neljä Golden Globe -ehdokkuutta parhaasta draamaelokuvasta, ohjauksesta, miespääosasta (Washington) ja miessivuosasta (Driver).


title: BlacKkKlansman

text: Elokuva on saanut kriitikoilta erinoimaisen vastaanoton. Rotten Tomatoes -sivuston mukaan 259 arvostelun perusteella laskettuna kriitikoiden arvosteluista 96 prosenttia oli positiivisia.


title: BlacKkKlansman

text: "Time"-lehden Stephanie Zacharek sanoi arvostelussaan että, ”Tämä on vihainen elokuva, mutta se on myös todella viihdyttävä ja ohjaaja-Leellä on täydellinen kontrolli joka minuutilla elokuvan muuttuviin tunnelmiin”.


title: Dugenmuurisisilisko

text: Dugenmuurisisilisko ("Teira dugesii") on sisiliskojen heimoon kuuluva liskolaji. Se on sukunsa ainoa laji, ja sen lähin elävä sukulainen on marokonkalliolisko ("Scelarcis perspicillata"). Se on saanut nimensä ranskalaisen lääkärin Antoine Louis Dugèsin mukaan. Dugenmuurisisilisko on kotoperäinen Portugalin saarilla Madeiralla, Desertassaarilla, Porto Santolla ja Selvagenssaarilla. Se on lisäksi laajalle levinnyt vieraslaji Azoreilla, jonne se on saapunut ennen vuotta 1860, ja on myöhemmin kotiutunut myös Lissabonin satama-alueelle. Dugenmuurisisilisko elää enintään 1 850 metrin korkeudessa. Sitä tavataan yleensä kuivilta alueilta, jossa kasvillisuus on harvaa. Lisko voi elää myös avoimella metsämaalla sekä kivisillä ja viljellyillä alueilla. Naaras munii vuoden aikana kaksi tai kolme pesuetta. Dugenmuurisisiliskojen on havaittu tahattomasti matkustaneen laivoilla. Lajia pidetään tuhoeläimenä, koska se syö viinitarhoissa rypäleitä.


title: Liam Kirk

text: Liam Kirk (s. 3. tammikuuta 2000 Maltby, Englanti, Yhdistynyt kuningaskunta) on englantilainen jääkiekkoilija, joka pelaa OHL-joukkue Peterborough Petesissa. Hän on pelipaikaltaan vasen laitahyökkääjä, mutta Kirk osaa pelata myös keskellä. Arizona Coyotes varasi hänet kaikkien aikojen ensimmäisenä Englannissa varaushetkellä pelanneena pelaajana numerolla 189. .


title: Liam Kirk

text: Kirk on luonut juniori-uransa Sheffieldissä. Hän toimi kaudella 2014–2015 Sheffield Rapiersin C-nuorten kapteenina. Kaudella 2015–2016 Kirk voitti koko Englannin B-nuorten sarjan piste- ja maalipörssin tehoilla 60+38=98. Hän voitti kauden päätteeksi sarjan mestaruuden. Kirk debytoi samalla kaudella vain 15-vuotiaana miesten peleissä. Hän pelasi Iso-Britannian toiseksi korkeimmalla sarjatasolla EPIHL-liigan Sheffield Steeldogsissa 15 runkosarja- ja kaksi playoff-ottelua sekä sarjatasoa alempana NIHL-liigan Sheffield Spartansissa seitsemän runkosarjaottelua.


title: Liam Kirk

text: Maaliskuussa 2016 Kirk teki kolmivuotisen oppisopimuksen Sheffield Steelersin EIHL-joukkueen kanssa. Hän pelasi joukkueessa kaudella 2016–2017 19 runkosarja- ja kahdeksan Challenge Cupin ottelua tehden kaksi maalia. Kirk pelasi myös yhden ottelun Mestarien liigassa, jossa hän teki miesten pääsarjadebyyttinsä vain 16-vuotiaana liigan avauskierroksella 20. elokuuta 2016 vieraissa itävaltalaista EC Salzburgia vastaan. Ensimmäisen miesten pääsarjamaalinsa Kirk teki Challenge Cupissa 29. lokakuuta 2016 Coventry Blazea vastaan. Suurimman osan kaudestaan hän pelasi lainalla EPIHL-liigan Sheffield Steeldogsissa, jonka toiseksi paras pistemies Kirk oli Arnoldas Bosasin jälkeen tehoilla 20+25=45.


title: Liam Kirk

text: Kauden 2017–2018 Kirk pelasi kokonaan Sheffield Steelersin EIHL-joukkueessa, jossa hän teki 52 runkosarjaottelussa tehot 9+7=16 ja yhdeksässä Challenge Cupin ottelussa yhden syöttöpisteen. Kirk edusti joukkuetta kauden aikana myös Continental Cupissa.


title: Liam Kirk

text: Arizona Coyotes varasi Kirkin seitsemännellä kierroksella 189. pelaajana . Hänestä tuli kaikkien aikojen ensimmäinen Englannissa varaushetkellä pelannut pelaaja. Kirkia aiemmin Iso-Britanniassa kiekko-oppinsa saaneista pelaajista on varattu vain skotlantilaiset Tony Hand ja Colin Shields, joista ensimmäisenä mainittu pelasi varaushetkellä kotimaassaan. Samana kesänä hänet varasi myös OHL-joukkue Peterborough Petes koko yhdeksäntenä pelaajana. Kirk siirtyi joukkueeseen kaudeksi 2018–2019.


title: Liam Kirk

text: Kirk edusti Iso-Britanniaa IA-divisioonan MM-kilpailuissa vuonna 2018, jolloin hän voitti kultaa ja oli nostamassa joukkuetta 25 vuoden tauon jälkeen MM-kilpailujen pääsarjatasolle. Kirk pelasi myös IB-divisioonan MM-kilpailuissa vuonna 2017 sekä IIA-divisioonan MM-kilpailuissa vuonna 2018, jolloin hän voitti pronssia. Kirk voitti tehoilla 7+7=14 koko turnauksen piste- ja maalipörssin sekä jakoi syöttöpörssin voiton Viron Andre Linden ja Etelä-Korean Park Min-kyun kanssa. Hänet valittiin koko turnauksen parhaaksi hyökkääjäksi. Kirkilla oli myös turnauksen paras aloitusprosentti (71,43%).


title: Liam Kirk

text: Kirk pelasi myös alle 18-vuotiaiden IIA-divisioonan MM-kilpailuissa vuosina 2016, 2017 ja 2018, joista kahdessa jälkimmäisessä turnauksessa hän toimi Iso-Britannian kapteenina. Kirk sijoittui koko vuoden 2017 turnauksen piste- ja maalipörssissä toiseksi edellään vain Romanian Andrei Vasille. Hänellä oli myös turnauksen paras aloitusprosentti (62,75%). Vuoden 2018 turnaus päättyi kultaan ja sarjanousuun IB-divisioonaan.


title: Liam Kirk

text: Kirkin isoveli Jonathan pelaa puolustajana NIHL-joukkue Hull Piratesissa.


C’est le dernier qui a parlé qui a raison on Aminan esittämä kappale, joka edusti Ranskaa vuoden 1991 Eurovision laulukilpailussa Italian Roomassa.


title: C’est le dernier qui a parlé qui a raison

text: Kappale keräsi Euroviisuissa 146 pistettä, jolla se jakoi ykkössijan Ruotsin edustuskappaleen ”Fångad av en stormvind” kanssa. Ruotsi kuitenkin julistettiin kilpailun voittajaksi, koska sen kappale oli saanut enemmän korkeita pisteitä Ranskaan verrattuna (molemmat neljä kertaa 12 pistettä, Ruotsi 10 pistettä viisi kertaa, Ranska vain kaksi kertaa).


title: USAirin lento 427

text: USAirin lento 427 oli Yhdysvaltain sisäinen reittilento O’Haren kansainväliseltä lentoasemalta Palm Beachin kansainväliselle lentoasemalle Pittsburghin kansainvälisen lentoaseman kautta. Lennolla 8. syyskuuta 1994 käytetty Boeing 737-3B7 yritti laskeutumista kiitotielle se putosi ja törmäsi maahan. Kaikki koneessa olleet 127 matkustajaa ja 5 miehistön jäsentä kuolivat maahantörmäyksessä


title: Citroën C5 Aircross

text: Citroën C5 Aircross on Citroënin vuodesta 2017 lähtien valmistama crossover-tyyppinen automalli, joka korvasi Euroopan markkinoilla Citroën C4 Aircrossin.


title: Citroën C5 Aircross

text: C5 Aircross esiteltiin ensimmäistä kertaa Shanghain autonäyttelyssä keväällä 2017, Euroopassa mallin ensiesittely oli seuraavana keväänä. Auto perustuu samalle pohjalevylle kuin muun muassa DS 7 Crossback ja Opel Grandland X.


title: Citroën C5 Aircross

text: Bensiinimoottorit ovat kolmisylinterinen 1,2-litrainen PureTech (130 hv) ja nelisylinterinen 1,6-litrainen THP (180 hv). Dieselmoottorit ovat 1,5- (130 hv) ja 2,0-litraiset (180 hv).


title: Naisten marssi (Etelä-Afrikka)

text:
Naisten marssi oli 9. elokuuta 1956 Etelä-Afrikan Pretoriassa järjestetty mielenosoitus. Osallistujat protestoivat vuonna 1952 myös mustia naisia koskeviksi laajennettuja passilakeja vastaan ja esittivät vetoomuksen silloiselle pääministerille J.G. Strijdomille.
Mielenosoitus pidettiin 9. elokuuta 1956 Pretoriassa, ja siihen osallistui arviolta 20 000 naista kaikista ihmisryhmistä. Päiväksi valittiin torstai, koska se oli perinteisesti mustien kotitaloustyöntekijöiden vapaapäivä ja näin pyrittiin varmistamaan, että mahdollisimman moni nainen pääsisi paikalle. Naiset kokoontuivat Etelä-Afrikan hallituksen päämajalle Union Buildings -rakennuksille. He kävelivät paikalle pienissä, kahden tai kolmen hengen ryhmissä, koska viranomaiset hajottivat suuret ryhmät, ja tapasivat lopulta rakennusten amfiteatterissa ja puutarhassa. Mielenosoitusta johtivat Lilian Ngoyi, Helen Joseph, Albertina Sisulu ja Sophia Williams-De Bruyn.


title: Naisten marssi (Etelä-Afrikka)

text: Jokaisen roturyhmän edustajalla oli 14 000 vetoomusta pääministeri J.G. Strijdomille annettavaksi. Pääministeri ei ollut mielenilmauksen aikaan paikalla, joten hänen sijaansa vetoomukset otti vastaan pääministerin sihteeri.


title: Naisten marssi (Etelä-Afrikka)

text: Lopuksi naiset seisoivat kolmekymmentä minuuttia hiljaisuudessa ja lauloivat sen jälkeen kappaleen "Nkosi Sikelel' iAfrika" ja naisten vapauslaulun nimeltään "Wathint' abafazi, Strijdom!"


title: Naisten marssi (Etelä-Afrikka)

text: Etelä-Afrikan naisliitto laati vetoomuksen. Siinä lukee:


title: ValuJetin lento 592

text: ValuJetin lento 592 oli ValuJetin Yhdysvaltain sisäinen reittilento Floridan Miamin kansainväliseltä lentoasemalta Atlantan kansainväliselle lentoasemalle Georgiassa.


title: ValuJetin lento 592

text: Lentoa 11. toukokuuta 1996 operoineessa McDonnell Douglas DC-9-32 -matkustajalentokoneessa syttyi tulipalo lennon alkuvaiheessa, minkä seurauksena kone syöksyi pian nousun jälkeen Evergladesiin Etelä-Floridassa. Onnettomuudessa menehtyivät kaikki koneessa olleet 105 matkustajaa ja viisi miehistön jäsentä. Onnettomuuden syyksi paljastui tutkinnassa rahtiruumassa syttynyt tulipalo, jonka aiheuttivat lennolla kuljetetut kemialliset happigeneraattorit.


title: ValuJetin lento 592

text: ValuJetin lentoa 592 operoinut Douglas DC-9 nousi Miamin kansainväliseltä lentoasemalta 11. toukokuuta 1996 noin kello 14.04 paikallista aikaa (EDT) määränpäänään Willam B. Hartsfieldin kansainvälinen lentoasema Georgian Atlantassa.


title: ValuJetin lento 592

text: Kone oli nousemassa 3 300 metrin korkeudessa noin kuusi minuuttia lentoonlähdön jälkeen kello 14.10.03, kun mustan laatikon ohjaamon ääninauhurille tallentui tuntematon ääni, johon kapteeni reagoi kysymällä ”mikä tuo oli?” ().


title: ValuJetin lento 592

text: Kapteeni totesi joitakin kymmeniä sekunteja myöhemmin, että kone kärsi jonkinlaisesta sähköviasta, ja pyysi lähtölennonjohdolta vain sekunteja myöhemmin lupaa palata Miamiin. Lennonjohto antoi koneelle ohjeet paluusta Miamiin. Ohjaamon ääninauhurille tallentui samaan aikaan paloon viittaavia huutoja ”tulta, tulta, tulta, tulta” (engl. "”fire, fire, fire, fire.”") ja ”me palamme, me palamme” (engl. "”we’re on fire, we’re on fire.”")


title: ValuJetin lento 592

text: Kone saavutti 3 316 metrin lentokorkeuden noin kello 14.10.31 ja alkoi laskea noin kymmenen sekuntia myöhemmin. Ohjaamon ääninauhoitteiden taustalla kuuluneet huudot laantuivat samoihin aikoihin noin kello 14.10.36.


title: ValuJetin lento 592

text: Lentoarvotallentimesta ja tutkasta saatujen tietojen perustellaa lento 592 alkoi kääntyä takaisin etelään noin kello 14.11.20. Perämies otti yhteyttä radiolla 17 sekuntia myöhemmin ja pyysi käyttää lähintä mahdollista lentokenttää laskeutumiseen. Lennonjohto ilmoitti Miamin olevan valmiina konetta varten. Onnettomuuskoneen perämies pyysi tutkavektoria, jonka lennonjohto antoi sekunteja myöhemmin. Perämies kuittasi vektorin, minkä jälkeen onnettomuuskoneeseen ei enää saatu yhteyttä yhtä kehnosti ymmärrettävää lähetystä lukuun ottamatta.


title: ValuJetin lento 592

text: Lentoarvotallennin lopetti toimintansa kello 14.12.48 koneen lentäessä suuntaan 218 astetta 480 km/h mitatulla ilmanopeudella (IAS) 2 200 metrin korkeudessa merenpinnasta. Onnettomuuskoneen toisiotutkavastain jatkoi kuitenkin toimintaansa, mikä mahdollisti sen reitin seuraamisen toisiotutkan avulla lennonjohdossa.


title: ValuJetin lento 592

text: Kone kaarsi alkuun rauhallisesti 192 asteen suunnalle, mutta kallistui hetkeä myöhemmin voimakkaasti kohti itää ja alkoi menettää korkeutta. DC-9 syöksyi 32 sekunnin aikana noin 2 000 metriä ja oli syöksyn lopulla noin 300 metrin korkeudessa. Viimeiset kolme toisiotutkalla mitattua paikkatietoa näyttivät koneen oikaisseen syöksyä ja jatkaneen kohti Miamin kansainvälistä lentoasemaa. Ensiötutkalla saatujen viimeisten paikkatietojen perusteella kone kallistui hetkeä myöhemmin oikealle ja syöksyi oikealle kallistuneena yli 740 km/h ilmanopeudella Floridan Evergladesiin kello 14.13.42.


title: ValuJetin lento 592

text: NTSB totesi onnettomuustutkinnan loppuraportissa Valujetin lennon 592 tulipalon ja maahansyöksyn syiksi useita tekijöitä.


title: ValuJetin lento 592

text: Raportti totesi ValuJetin alihankkijan SabreTechin toteuttaneen virheellisesti happigeneraattorien kuljetusvalmistelut, pakkaamisen ja merkitsemisen. NTSB:n mukaan ValuJet oli ollut kykenemätön valvomaan alihankkijansa toteuttamaa huoltotoimintaa riittävällä tasolla, mikä olisi varmistanut, että huoltotoimenpiteet, huoltohenkilöstön koulutus ja vaarallisten materiaalien käsittely olisi toteutettu alan vaatimusten mukaisesti. ValuJet ei ollut myöskään raportin mukaan tehnyt riittävän selväksi omalle henkilöstölleen ja alihankkijoilleen, ettei yhtiöllä ollut oikeutta kuljettaa vaarallisia materiaaleja.


title: ValuJetin lento 592

text: Raportti nosti esiin myös Yhdysvaltain ilmailuhallinnon (FAA) toiminnan. Onnettomuuteen olivat NTSB:n mukaan vaikuttaneet ilmailuhallinnon kykenemättömyys vaatia palovaroittimien ja sammutusjärjestelmien asentamista ilma-alusten D-luokan rahtitiloihin, vaikka NTSB oli antanut suosituksen näiden vaatimisesta jo vuonna 1981 sattuneen, 301 kuolonuhria vaatineen, Saudian lennon 163 palon jälkeen. FAA oli myös NTSB:n mukaan laiminlyönyt valvontavastuunsa ValuJetin huolto-ohjelman osalta, missä hallinnon olisi tullut NTSB:n mukaan tarkkailla ValuJetin vastuulla ollutta alihankkijoiden valvontaa, sekä puuttua alihankkija SabreTechin toimintaan. Raportti totesi myös, ettei FAA ollut reagoinut riittävällä tasolla aiempiin happigeneraattorien aiheuttamiin paloihin.


title: ValuJetin lento 592

text: "The Atlantic" -aikakausilehden toimittaja William Langewiesche luonnehti lennon 592 tapahtumia järjestelmäonnettomuudeksi maaliskuussa 1998 julkaistussa esseessään "The Lessons of ValuJet 592". Langewieschen mukaan onnettomuuden taustalla olivat sen suoraan aiheuttaneen palon syiden lisäksi laajempi, koko lentoliikenneteollisuutta, sen alihankkijoita ja näiden valvonnasta vastanneita hallinnon tahoja vaivannut välinpitämättömyys.


title: Vyökulho

text: Vyökulho on naisten pronssikaudella käyttämä pronssinen vyökoru. Se kiinnitettiin vyöllä lantion korkeudelle, todennäköisesti selän puolelle. Vyökulhot yleistyivät myöhäispronssikaudella eli Monteliuksen periodeilla IV–VI eli noin 1100–500 eaa.


title: Vyökulho

text: Vyökulho ei ole vakiintunut nimitys suomen kielessä, vaan se on suora käännös ruotsin kielen sanasta. Muissa kielissä sitä kutsutaan: , , ja . Arkeologiassa vyökulho on eri esineluokka kuin vyörasia.


title: Vyökulho

text: Pronssikaudella varallisuuden lisääntyessä tuli naisilla tavaksi esitellä sitä varsin näyttävillä koruilla. Vyölevy kiinnitettiin vyötärölle alavatsan kohdalle vyöllä. Vyölevyt kehittyivät vyörasioiksi, ja kun niitä alettiin kantaa alaselän puolella, kiinnitettiin eteen vyötutulus. Vyörasiasta kehitettiin sitten tilavuudeltaan hieman suurempi vyökulho, joka saattoi pronssikauden loppupuolella olla jopa kapean selän levyinen. Vanhimpia vyökulhoja on vaikea erottaa vyörasioista, mutta myöhemmin kulhoista tuli selvästi rasioita suurempia. Aluksi tutkijat uskoivat, että vyökulhot ripustettiin kuin amppeli ja että niissä säilytettiin ruokaa tai muita esineitä (). Kun oikea asiayhteys selvisi, jäi esineluokalle edelleen käyttöön aiemmin annettu nimitys.


title: Vyökulho

text: Vyökulhoja on löydetty sekä votiiviuhreina ja maakätköistä että naisten haudoista. Kätköissä ja haudoissa kulhon sisään on kerätty mukaan erilaisia esineitä ja koruja. Vyökulhot ovat kuin pyöreitä ja kupera- tai kartiopintaisia astioita. Niiden alapinnassa on silmukat, joihin pujotettiin vyötärön ympärille sidottava vyö. Vyökulhot käännettiin vyötäröllä yleensä alaselän puolelle ja alavatsan puolelle sidottiin yleensä suuri tutulus. Tutkijat uskovat, että vyökulhojen käyttötapa perityi vyörasioilta, joilla myös kuljetettiin pieniä esineitä. Yhdestäkään kulhosta ei kuitenkaan ole löydetty kantta, jonka alla esineet pysyisivat turvallisesti tallessa. Ehkä esineet kiedottiin kankaaseen tai pussiin kulhon sisälle.


title: Vyökulho

text: Suuret vyökulhot olivat halkaisijaltaan noin 30 senttimetriä, ja niiden korkeus oli noin 10 senttimetriä. Niiden silmukoiden kuluneisuudesta voidaan päätellä, että ne olivat useasti käytössä. Tavasta on muistona Pohjois-Saksasta löydetty naisen pienoispatsas, jonka selässä on tällainen vyörasia tai -kulho. Kulhojen koristelu riippuu niiden iästä. Paljon käytettyjä kuvioita olivat tähtikuvio, ketjukuviot, sahakuvioita, ympyräkuvioita ja täpläkuvioita tai niiden kaikkien yhdistelmiä.


title: Vyörasia

text: Vyörasia on pronssikaudella käytetty naisten pronssinen vyökoru. Se kiinnitettiin vyöllä lantion korkeudelle, joko etupuolelle tai selän puolelle. Vyörasiat yleistyivät keskipronssikauden alussa, ja niitä käytettiin Monteliuksen periodeilla III–IV eli noin 1300–900 eaa.


title: Vyörasia

text: Vyörasia ei ole vakiintunut nimitys suomen kielessä, vaan se on suora käännös ruotsin kielen sanasta. Muissa kielissä sitä kutsutaan: , , ja . Arkeologiassa se on eri esineluokka kuin vyökulho.


title: Vyörasia

text: Pronssikaudella varallisuuden lisääntyessä tuli naisilla tavaksi esitellä sitä varsin näyttävillä koruilla. Vyölevy kiinnitettiin vyötärölle alavatsan kohdalle vyöllä. Sitten vyölevyn lisäksi alaselän puolelle kiinnitettiin vyörasia, ja myöhemmin vyölevyn tilalle otettiin vyötutulus. Vyörasiasta kehitettiin tilavuudeltaan hieman suurempi vyökulho, joka saattoi pronssikauden loppupuolella olla jopa kapean selän levyinen. Vanhimpia vyökulhoja on vaikea erottaa vyörasioista, mutta myöhemmin ne kasvoivat mitoiltaan näitä selvästi suuremmiksi.


title: Vyörasia

text: Vyörasioita on löydetty sekä votiiviuhreina ja maakätköistä että naisten haudoista. Ne olivat pyöreitä ja kuperia tai tasapintaisia rasioita. Vyörasia on pyöreä pronssinen rasia, joka sidotaan vyörärölle vyön avulla. Rasian alla on silmukat, joihin vyö pujotettiin. Tutkijat esittävät, että niitä pidettiin alaselkän puolella ja että niissä kuljetettiin mukana pieniä esineitä. Joistakin rasioista onkin löytynyt pronssinen kansi, jolla esineet pysyivät rasiassa turvassa. Toisissa yhteyksissä rasiasta on löytynyt jäänteitä puisesta kannesta. Rasian pinta koristeltiin tähtikuviolla, ympyräkuvioilla, viivoilla, kaarikuvioilla ja näiden kaikkien kuvioiden yhdistelmillä.


title: Iwoye-Ketu

text: Iwoye-Ketu on kaupunki Nigerian länsilaidalla, Ogunin osavaltion Imeko Afonin paikallishallintoalueella. Kaupungin asukasluku on noin 25 000 (vuonna 2006).


title: Iwoye-Ketu

text: Iwoye-Ketu sijaitsee Nigerian läntisellä Beninin vastaisella rajalla. Kaupungissa ja sen lähiympäristössä on useita kansoja ja kieliä. Ainakin jorubat, hausat, fulbet, igbot, ogut, igedet ja ohoit ovat perinteisesti asustaneet alueella. Iwoye-Ketu lähiympäristöineen on erikoistunut puuvillan kasvatukseen.


title: Iwoye-Ketu

text: Iwoye-Ketun asukkaat vierastavat sateenvarjoja. Niiden käyttäminen on jokseenkin tabu, jonka juuret juontavat luultavasti 1700-luvun alkuun. Kansantarun mukaan jumalhahmo kielsi Iwoye-Ketun asukkaita käyttämästä sateenvarjoja ja kasvattamasta sikoja.


title: Southern Airwaysin lento 242

text: Southern Airwaysin lento 242 oli Southern Airwaysin Yhdysvaltain sisäinen reittilento Huntsvillen kansainväliseltä lentoasemalta Alabamassa Atlantan kansainväliselle lentoasemalle Georgiassa.


title: Southern Airwaysin lento 242

text: Lentoa 4. huhtikuuta 1977 operoinut McDonnell Douglas DC-9-31 -matkustajalentokone joutui ukkospilveen, missä kone joutui voimakkaaseen raesateeseen. Sade ja rakeet saivat koneen molempien moottorien ahtimet sakkaamaan. Moottoreihin syntyi voimakas ylipaine-aalto, joka vaurioitti niiden ahdinsiivistöjä. Moottoritehon menetyksen seurauksena miehistö joutui tekemään pakkolaskun moottoritielle. Koneessa olleista neljästä miehistön jäsenestä kaksi ja 81 matkustajasta 61 menehtyivät onnettomuudessa, minkä lisäksi maahansyöksy tappoi yhdeksän henkilöä maassa.


title: Dieser Traum darf niemals sterben

text: Dieser Traum darf niemals sterben on Atlantis 2000:n esittämä kappale, joka edusti Saksaa vuoden 1991 Eurovision laulukilpailussa Italian Roomassa.


title: Dieser Traum darf niemals sterben

text: Kappale sijoittui Euroviisuissa 22 maan joukosta sijalle 18. 10 pisteellä.


title: Geef het op

text: Geef het op on Clouseaun esittämä kappale, joka edusti Belgiaa vuoden 1991 Eurovision laulukilpailussa Italian Roomassa.


title: Geef het op

text: Kappale sijoittui Euroviisuissa 22 maan joukosta sijalle 16. 23 pisteellä.


title: Un baiser volé

text: Un baiser volé on Sarah Brayn esittämä kappale, joka edusti Luxemburgia vuoden 1991 Eurovision laulukilpailussa Italian Roomassa.


title: Un baiser volé

text: Kappale sijoittui Euroviisuissa 22 maan joukosta sijalle 14. 29 pisteellä.


title: Kan (kappale)

text: Kan () on Duo Datzin esittämä kappale, joka edusti Israelia vuoden 1991 Eurovision laulukilpailussa Italian Roomassa.


title: Kan (kappale)

text: Kappale sijoittui Euroviisuissa 22 maan joukosta kolmanneksi 139 pisteellä.


title: Bailar pegados

text: Bailar pegados on Sergio Dalman esittämä kappale, joka edusti Espanjaa vuoden 1991 Eurovision laulukilpailussa Italian Roomassa.


title: Bailar pegados

text: Kappale sijoittui Euroviisuissa 22 maan joukosta sijalle 4. 119 pisteellä.


title: Lusitana paixão

text: Lusitana paixão on Dulcen esittämä kappale, joka edusti Portugalia vuoden 1991 Eurovision laulukilpailussa Italian Roomassa.


title: Lusitana paixão

text: Kappale sijoittui Euroviisuissa 22 maan joukosta sijalle 8. 62 pisteellä.


title: SOS (Élena Patrókloun kappale)

text: SOS on Élena Patrókloun esittämä kappale, joka edusti Kyprosta vuoden 1991 Eurovision laulukilpailussa Italian Roomassa.


title: SOS (Élena Patrókloun kappale)

text: Kappale sijoittui Euroviisuissa 22 maan joukosta sijalle 9. 60 pisteellä.


title: Strandvall

text: Strandvall on muun muassa seuraavien henkilöiden sukunimi:


title: Billy Mitchell (täsmennyssivu)

text: Billy Mitchell voi tarkoittaa ainakin seuraavia:


title: Särmähorsma

text: Särmähorsma ("Epilobium tetragonum") on horsmakasvien (Onagraceae) heimoon kuuluva kasvilaji. Se on monivuotinen ja yleisesti ottaen keskikokoinen horsmalaji, joka muistuttaa harmaahorsmaa ("Epilobium lamyi"), tummahorsmaa ("Epilobium obscurum") ja rusoamerikanhorsmaa ("Epilobium adenocaulon"). Harmaahorsma luetaan toisinaan särmähorsman alalajiksi.


title: Särmähorsma

text: Särmähorsma voi kasvaa noin 80 cm korkeaksi ja sen varsi on kasvutavaltaan pysty. Varsi on nelisärmäinen ja usein haaroittunut muutamaan kertaan. Särmähorsma ei tee rönsyjä, mutta muodostaa varren tyvelle tiiviitä ja lehteviä talvehtimissilmuja. Lehdet ovat suikeita, ruodittomia ja vaaleanvihreitä. Lehtien keskisuoni on kalju lehden alapinnalta. Särmähorsman kukat ovat kalvaanvaaleanpunaisia. Särmähorsma kukkii heinä–elokuussa.


title: Särmähorsma

text: Särmähorsma kasvaa kosteilla ja kalkkipitoisilla kasvupaikoilla, kuten ojissa ja puronvarsilla. Särmähorsmaa ei ole tavattu Suomessa viimeisten 50 vuoden aikana. Ruotsissa särmähorsmaa tavataan harvinaisena maan eteläosissa.


title: Jean-Baptiste Biot

text: Jean-Baptiste Biot (21. huhtikuuta 1774 – 3. helmikuuta 1862) oli ranskalainen fyysikko ja matemaatikko, joka tutki magnetismia ja kehitti menetelmiä sokeriliuosten analyysiin. Biot oli Louis-Joseph Gay-Lussacin mukana ensimmäisellä tieteellisellä kuumailmapallolennolla vuonna 1804.


title: Jean-Baptiste Biot

text: Biot opiskeli École polytechniquessa. Hän sai matematiikan professrin viran Beauvaisin yliopistosta vuonna 1787, ja kolme vuotta myöhemmin matemaattisen fysiikan professorin viran Collège de Francesta. Hänet valittiin Ranskan tiedeakatemiaan vuonna 1803 ja Ranskan akatemiaan vuonna 1856.


title: Jean-Baptiste Biot

text: Biot ja ja Félix Savart julkaisivat vuonna 1820 Biot’n ja Savartin lain, joka osoittaa sähkövirtaa ympäröivän magneettikentän riippuvuuden etäisyydestä johtimesta.


title: Viktor Zebor Bremer

text: Viktor Zebor Bremer, vuorineuvos ja tuomari (s. 30.3.1804 Teijo – k. 19.1.1869 Mietoinen) oli isänsä Robert Bremerin lailla aktiivisesti mukana Suomen ruukkitoiminnassa. Hänen äitinsä oli Birgitta (Brita) Katarina Hellberger (19.9.1777 Ruotsi – 2.5.1855 Kirjakkala). Viktor Bremer vuokrasi isoisänsä Josef Bremerin aikanaan omistamaa Teijon tehdasta ja oli sittemmin sekä Teijon että Mathildedalin ruukkien omistaja. Hän tuli ylioppilaaksi 1820 Turussa.


title: Viktor Zebor Bremer

text: Vuosina 1844–1858 Viktor Bremer nosti Teijon ruukin uuteen kukoistukseen. Hän rakennutti työväenasuntoja, hiiliuuneja, pasutusuunin, kupoliuunin, myllyn, ryynilaitoksen ja huonoja kulkuyhteyksiä parantaakseen Strömman kanavan. Viktor Bremer teki vararikon vuonna 1858 ja asui sittemmin Mietoisten Tuokilassa.


title: Viktor Zebor Bremer

text: Viktor Bremerin 1. puoliso oli 1835–1849 arkkitehti Charles Bassin￼￼ ja Helena Christina Wetterbrunin tytär, Agnes Charlotta Bassi (27.10.1816 Turku – 30.4.1849 Perniö) ja 2. puoliso vuodesta 1850 paroni Berndt Otto Rehbinderin ja vapaaherratar Ulrica Jacobina (Jacquette) af Forsellesin tytär, vapaaherratar Ottiliana "Mathilda" Rehbinder (31.5.1825 Pernaja Sarvilahti – 18.12.1900 Piikkiö). Jälkimmäinen vaimo on antanut nimensä Mathildedalin ruukille.


title: Viktor Zebor Bremer

text: Ensimmäisestä avioliitosta syntyivät ruotsinkielen opettaja ja lehtimies Karl Viktor Bremer (10.7.1836 Lohja – 13.11.1884 Helsinki), kenraalimajuri Eugène Robert Bremer (27.7.1837 Turku – 15.8.1914 Turku), Ida Charlotta Bremer (29.3.1839 Lohja – 18.5.1918 Vehmaa), joka avioitui 1860 äitipuolensa veljen vapaaherra, tilanomistaja Sten Otto Rehbinderin (1826–1899) kanssa sekä Hugo Raymund Bremer (27.3.1840 Lohja – 4.7.1920 Helsinki) ja Matilda Sofia Bremer (1847–1853).


title: Viktor Zebor Bremer

text: Toisesta avioliitosta syntyivät agronomi ja valtiopäivämies Uno Otto Bremer, 1906 lähtien Honka (19.6.1858 Perniö – 18.6.1936 Turku) sekä Otto Wladimir Bremer (1853–1854) ja Harald Constantin Bremer (1854–1859).


title: Citroën ZX

text: Citroën ZX on Citroënin vuosina 1991–1998 valmistama alemman keskiluokan automalli. Se oli korvaaja Citroën GSA:lle, jonka valmistus oli lopetettu vuonna 1986. Kiinassa mallia myytiin nimellä Citroën Fukang, ja sitä valmistettiin vuoteen 2009 saakka. Sen pohjalta kehitettiin Kiinan markkinoille myös sedan-korinen Citroën Elysée. ZX:n seuraajaksi tuli Citroën Xsara.


title: Citroën ZX

text: ZX esiteltiin keväällä 1991 täyttämään AX- ja BX-mallien välissä oleva aukko. Ainoa korimalli oli aluksi viisiovinen hatchback, mutta myöhemmin tulivat myös kolmiovinen ja farmarimalli. Urheilullisin malli oli Volcane, ja se oli ensimmäisiä niin sanottuja hot hatch -malleja, joihin oli saatavana dieselmoottori. Myöhemmin esiteltiin edullisemmaksi urheilulliseksi malliksi Furio.


title: Citroën ZX

text: Vuonna 1994 ZX koki kasvojenkohotuksen, jossa se sai uudet puskurit ja suuremman etusäleikön.


title: Wimbledonin tennisturnaus 2018

text: Wimbledonin tennisturnaus 2018 pelattiin 2. – 15. heinäkuuta 2018 Wimbledonissa, Lontoossa. Se oli kaikkiaan 132. Wimbledonin tennisturnaus ja vuoden kolmas Grand Slam -turnaus.


title: Wimbledonin tennisturnaus 2018

text: Miesten kaksinpelin voitti Novak Đoković, jolle mestaruus Wimbledonissa oli neljäs. Naisten kaksinpelin voitti Angelique Kerber ensimmäistä kertaa urallaan.


title: Wimbledonin tennisturnaus 2018 – miesten kaksinpeli

text: Roger Federer oli turnauksen puolustava mestari, mutta hän hävisi puolivälierissä Kevin Andersonille. Turnauksen voitti Novak Đoković, joka päihitti loppuottelussa Andersonin.


title: Wimbledonin tennisturnaus 2018 – naisten kaksinpeli

text: Garbiñe Muguruza oli turnauksen puolustava mestari, mutta hän hävisi toisella kierroksella Alison Van Uytvanckille. Turnauksen voitti Angelique Kerber.


title: Pekka Laitakari

text: Pekka Aarne Juhani Laitakari (19. kesäkuuta 1920 – 19. heinäkuuta 1941) oli suomalainen sotilas toisessa maailmansodassa sekä Spektroliitin löytäjä. Hän löysi Spektroliitin Ylämaalta Salpalinjan linnoitustöiden yhteydessä 1940. Vänrikki Laitakari kaatui jatkosodan hyökkäysvaiheessa Tulemajärvellä. Hänen isänsä oli geologi Aarne Laitakari.


title: Ros Serey Sothea

text: Ros Serey Sothea (n. 1948 – n. 1977) oli kambodžalainen laulaja. Hän oli aktiivisena Sangkumin viimeisten vuosien ajasta aina Khmerien tasavallan aikaan. Hän lauloi kappaleita useista eri musiikin tyylilajeista; romanttisista balladeista tuli hänen suosituimpia teoksia. Lyhyestä urastaan huolimatta Sothea lauloi satoja kappaleita. Hän näytteli myös muutamissa elokuvissa. Hänen elämästään ei tiedetä paljoa. Sothea katosi 1970-luvun lopun Punaisten khmerien hallinnon aikana, mutta hänen kohtalostaan ei ole tietoa. Norodom Sihanouk myönsi Sothealle arvonimen ”Kuningatar kultaisella äänellä”.


title: Buré

text: Buré (myös "Bouré") on historiallinen alue Guineassa Tinkissojoen pohjoisrannalla. Sen merkittävin kaupunki on Siguiri.


title: Buré

text: Buré ja sen luoteispuolella sijaitseva Bambuk olivat keskiajalla tärkeä Ghanan, Malin ja Songhain valtakuntien kullantuotantoalue. Kultaa kaivetaan ja huuhdotaan yhä perinteisin menetelmin.


title: İki Dakika

text: İki Dakika on İzel Çeliközin, Reyhan Karacan ja Can Uğurluerin esittämä kappale, joka edusti Turkkia vuoden 1991 Eurovision laulukilpailussa Italian Roomassa.


title: İki Dakika

text: Kappale sijoittui Euroviisuissa 22 maan joukosta sijalle 12. 44 pisteellä.


title: Havukruunu

text: Havukruunu on suomalainen black metal -yhtye, joka perustettiin Hausjärvellä vuonna 2013. Yhtyeen kappaleiden sanoitukset käsittelevät pakanuutta. Huhtikuussa 2015 yhtye solmi levytyssopimuksen saksalaisen Naturmacht Productionsin kanssa. Havukruunua on tituleerattu vuonna 2018 toimintansa lopettavan Alghazanthin manttelinperijäksi.


title: Havukruunu

text: Havukruunun viimeisin studioalbumi "Kelle urut soi" julkaistiin 29. huhtikuuta 2017.EP:t


title: Muldhøjn mies

text: Muldhøjn mies (, kuoli noin 1365 eaa., Monteliuksen periodi II) on Tanskassa Ringkøbingissa Muldbjergin Muldhøjn hautakumpuun tammiarkkuun haudattu mies. Hautakummusta näkyy käytettävän myös nimeä . Tammiarkku, vainajan vaatetus sekä esineistö on esillä Tanskan kansallismuseossa.


title: Muldhøjn mies

text: Muldhøjn hautakummun arkeologiset kaivaukset toteutettiin vuonna 1883. Sen tekivät yksityishenkilöt (amtsfuldmægtig) P. Rosenörn ja (distriktslæge) A. Thierry. He kaivoivat itsensä hautakumpuun sisälle sen koillispäästä ja kun he pääsivät suurelle kivetykselle, alkoi hautakummusta valua ulos valtavasti vettä. He tekivät asiasta ilmoituksen keskusmuseolle (). Kansallismuseosta lähetettiin H. Petersen jatkamaan tutkimuksia. Kaivauksien löydökset luetteloitiin museon kokoelmiin numerolla B3319–B3332.


title: Muldhøjn mies

text: Vuonna 1892 teki E. Petersen katselmusretken Hindin herrediin, johon tämäkin kohde kuului. Hän kirjoittaa, että korkein kohta on kummun keskellä kun taas etelä- ja pohjoispäät ovat madaltuneet. Tämä oli pohjoispään osalta todennäköisesti kaivauksien seurausta. Vuonna 1950 tehtiin kummulla katselmus vuoden 1937 rauhoituslain merkeissä ja kumpu sai sen seurauksena rauhoituspäätöksen. Katselmuksessa mitattiin hautakumpu ja sen mitat olivat ”4×21–24×41 metriä”. Lisäksi tehtiin havainto, että eteläpäässä oli V-muotoinen syvennys, jonka reuna oli halkaisijaltaan 6,25 metriä.


title: Muldhøjn mies

text: Muldbjerg saattaa olla alkujaan viereisen kylän nimi, mutta myös hautakumpua kutsutaan Muldbjergin kummuksi. Toinen käytetty nimi on Muldhøj. Hautakummut sijaitsevat korkealla mäellä. Sieltä hautakummut erottuvat kaikkialle ympäristön peltoalueelle. Pitkäkummun vieressä on vielä kaksi pientä hautakumpua. Kummankin sisällä on ollut hautaus. Muldhøjn pitkäkumpu on muodostunut kahden pyöreäkummun välisen tilan täyttämisestä. Sinne on maanpinnan tasalle haudattu kolmas vainaja.


title: Muldhøjn mies

text: Hautakumpu sijaitsee hiekkaisella mäellä, josta aukeaa näkymä Hover ån suuntaan. Se on rakennettu pitkän malliseksi, mutta se selittyy sen aikaisemmalla rakenteella. Sen vuonna 1883 pituudeksi mitattiin 43,4 metriä ja vuonna 1892 vielä 40,8 metriä. Vuonna 1892 sen korkeus oli 3,76 metriä. Muldhøjn mies makasi pohjoispuolen hautakummussa. Tämän osan korkeus oli 3,8 metriä ja halkaisija 19,4 metriä.


title: Muldhøjn mies

text: Tammiarkku oli asteteltu luode-kaakko-suuntaan ja se oli 3,09 metriä pitkä ja 0,94 metriä leveä. Arkku oli tammen runko, joka oli halkaistu keskeltä kahtia. Kumpikin puolisko oli koverrettu ontoksi. Alempaan puolikkaaseen laitettiin vainaja ja sen hauta-antimet. Päälle käännettiin kansipuolikas, jotka sopivatkin täysin toisiinsa. Varmuuden vuoksi oli vieläkin suuremmasta tukista valmistettu halkaistun lieriön kaltainen kansi, joka oli aseteltu arkun suojaksi. Tämän kyljessä oli nelikulmainen reikä, jonka merkitys jää auki. Ilmeisesti tätä on aiemmin käytetty johonkin muuhun tarkoitukseen. Arkun sivuille, sen päätyihin ja sen alle oli ladottu kädenkokoisia kiviä tukemaan sitä. Arkku on konservoitu ja se on esillä Tanskan kansallismuseossa.


title: Muldhøjn mies

text: Arkkua avattaessa vainaja oli peitettynä pitkään naudannahkaan, jonka alta pilkisti vain hattu. Kun se poistettiin, oli vainajalla vielä yllään kokopitkä viitta, joka peitti vainajan. Kun vielä sekin poistettiin paljastui se, mitä vainajasta ja muusta hautaan laitetuista esineistä oli vielä jäljellä. Tammiarkun pohjalle oli aseteltu 180 senttimetriä pitkän vainajan ruumis selälleen makaamaan. Vainaja oli täysin pukeutuneena, mutta hänen allaan ei ollut peittoa, mattoa tai naudannahkaa. Vainaja oli käytännöllisesti katsoen maatunut ja suurimmaksi osaksi kadonnut. Vain jäänteet hänen polvistaan ja sääriluistaan näkyivät sekä oikean käsivarren luun pää erottui selvästi. Yllään hänellä oli polviin asti ulottuva lampaanvillainen takki, joka oli sidottu vyötärölle vyöllä. Tämän ylle oli vielä puettu viitta, joka mainitaan olevan ”munuaisen muotoinen”. Asuun kuului myös suorakulmaisista villakankaan kappaleista valmistetut käärinliinat, jotka löytyivät jalkoihin laitetuista jalkineista. Hänen päähänsä oli laitettu villainen leiritön hattu, jonka villaan oli sekoitettu mukaan turkiseläimen karvoja.


title: Muldhøjn mies

text: Rinnan kohdalla ja ilmeisesti asuun ommeltuna sijaitsi kaksi pientä ja pyöreää pronssista tutulusta. Takkia tai viittaa sitoivat kaksi solkea (fibula). Arkun oikealle sivulle vainajan keskivartalon kohdalle oli laskettu pitkä pronssimiekka, joka oli työnnetty puiseen ja kauniisti koristeltuun puutuppeen. Miekan kahvassa oli kultaista koristelua.


title: Muldhøjn mies

text: Hautakumpuun oli haudattu muitakin vainajia niin sanottuihin sekundäärisiin hautoihin. Ne on ilmeisesti tehty jonkin ajan päästä päähautauksesta tai jopa satoja vuosia jälkeenpäin. Alunperin oli kaksi vainajaa haudattu eri kumpuihin, jotka sijaitsivat pohjois- ja eteläpuolilla toisiaan. Myös eteläisessä kummussa oli sen keskelle ladottu kivilatomus, jonka tarkoitus oli tukea sinne tuotua tammiarkkua. Kun samanlainen kivilatomus löytyi myös kumpujen välistä, voidaan pitää lähes varmana, että pitkäkumpu oli alkujaan kolmen tammiarkun yhteishauta.


title: Muldhøjn mies

text: Eteläisestä hautauksesta löytyi vain jäänteet syöpyneestä pronssitikarista, jonka kahvassa oli jäljellä kultausta. Tikarin vuoksi tutkijat arvelevat haudan olleen naiselle. Hautakumpujen väliin oli haudattu myös nainen, sillä sieltä löydettiin pronssitikari ja tutulus. Esineiden tyypin perusteella haudat ajoitettiin väljästi periodille II eli noin 1500–1300 eaa. Näiden hautojen tammiarkut ja kaikki niissä ollut orgaaninen materiaali oli lahonnut ja hävinnyt pois.


title: Muldhøjn mies

text: Hautakummun huipulle oli laskettu pronssikauden loppupuolella tai rautakauden alussa uurnahauta, missä uurnaan oli kaadettu palaneita luita ja ruostuneita raudankappaleita. Muualle hautakumpuun oli laskettu kolmeen kohtaan poltettujen vainajien luita mataliin kuoppiin.


title: Muldhøjn mies

text: Muldhøjn miehen tammiarkku ajoitettiin vuosirenkaistaan vuoteen 1376 eaa. Tukin viimeiset vuosirenkaat päättyivät vuoteen 1396 eaa., mutta osa puun nilasta ja kuoresta olivat vielä muuttumatta puuksi ja siten tuhoutuneet. Tanskan kansallismuseo ilmoittaa hautauksen tapahtuneen vuonna 1365 eaa. Tämä lienee tammiarkun viimeisin ajoitus. Epävarmuudesta huolimatta Muldhøjn miehen hautaus tapahtui periodilla II eli 1500–1300 eaa.


title: Libreboot

text: Libreboot (myös nimellä GNU Libreboot) on vapaa ohjelmisto -projekti, jonka tarkoituksena on korvata useimmissa tietokoneissa olevia, ei-vapaita valmistajien tekemiä BIOS-ohjelmia, vapaalla ja kevyellä vaihtoehdolla. Libreboot-BIOS on suunniteltu mahdollisimman kevyeksi ja yksinkertaiseksi.


title: Libreboot

text: Librebootin kehitys aloitettiin vuonna 2013, tarkoituksena tehdä corebootista vapaa versio, joka ei sisältäisi suljetun lähdekoodin binäärejä.


title: Kymmenes mies (televisioelokuva)

text: Kymmenes mies () on vuonna 1988 ensiesityksensä saanut Jack Goldin ohjaama yhdysvaltalainen televisioelokuva, jonka pääosia näyttelevät Anthony Hopkins ja Kristin Scott Thomas. Televisioelokuva perustuu Graham Greenen samannimiseen jännitysromaaniin "Kymmenes mies" (engl. "The Tenth Man", 1985), jonka pohjalta Lee Langley sovitti käsikirjoituksen.


title: Kymmenes mies (televisioelokuva)

text: Derek Jacobi palkittiin roolisuorituksestaan parhaan miessivuosan Primetime Emmyllä. Lisäksi hän oli ehdolla parhaan miessivuosan Golden Globen saajaksi. Anthony Hopkins oli ehdolla roolisuorituksestaan parhaan miespääosan ja televisioelokuva parhaan minisarjan tai televisioelokuvan Golden Globen saajaksi.


title: Kymmenes mies (televisioelokuva)

text: "Kymmenes mies" alkaa vuodesta 1941, natsi-Saksan miehittämästä Pariisista. Saksalaiset pidättävät kaduilta sattumanvaraisesti ranskalaisia, joita he teloittavat ”korvaukseksi” vastarintaliikkeen tappamista saksalaisista. Yksi heistä on varakas asianajaja Jean Louis Chavel (Anthony Hopkins), joka joutuu tässä katuratsiassa sattumanvaraisesti vangiksi ja lopulta arvotuksi teloitettavien joukkoon. Hän onnistuu pelastamaan henkensä ylipuhumalla köyhän, kuolemaisillaan olevan Michel Mangeot -nimisen vangin (Timothy Watson) ottamaan paikkansa luvaten lahjoittaa koko omaisuutensa kuolevan miehen perheelle. Vapauduttuaan sodan jälkeen Chavelilla ei ole paikkaa minne mennä, joten hän hakeutuu väärällä nimellä entistä kartanoaan nyt asuvien, itsensä sijasta teloitetun vangin Thérèse-sisaren (Kristin Scott Thomas) ja äidin (Brenda Bruce) luo puutarhuriksi. Pian hän huomaa olevansa rakastumassa Thérèseen, kunnes asioita sotkee ovelle saapunut mies (Derek Jacobi), joka väittää olevansa Jean Louis Chavel.


title: Kymmenes mies (televisioelokuva)

text: "Kymmenes mies" kuvattiin Ranskassa. Televisioelokuvan tuotantoyhtiöinä olivat CBS Entertainment Production, Hallmark Hall of Fame Productions ja MGM Television.


title: Kymmenes mies (televisioelokuva)

text: "Kymmenes mies" ensiesitettiin antologiasarja "Hallmark Hall of Famen" 158. jaksona CBS-kanavalla Yhdysvalloissa 4. joulukuuta 1988. Suomessa televisioelokuva sai ensiesityksensä TV3-kanavalla 17. syyskuuta 1992. Metro-Goldwyn-Mayer julkaisi sen DVD:lle Yhdysvalloissa ensi kerran 23. toukokuuta 2005. Suomessa Esselte Video oli sen videolevittäjänä ja myöhemmin SF Film DVD-levittäjänä. "Kymmenes mies" julkaistiin Suomessa DVD:lle 20. toukokuuta 2005.


title: A Message to Your Heart

text: A Message to Your Heart on Samantha Janusin esittämä kappale, joka edusti Iso-Britanniaa vuoden 1991 Eurovision laulukilpailussa Italian Roomassa.


title: A Message to Your Heart

text: Kappale sijoittui Euroviisuissa 22 maan joukosta sijalle 10. 47 pisteellä.


title: Jurassic World 3

text: Jurassic World 3 on vuonna 2021 ensi-iltansa saava science fiction -seikkailuelokuva, jonka ohjaa Colin Trevorrow. Se on jatko-osa vuoden elokuville "Jurassic World" (2015) ja "" (2018) sekä "Jurassic Park" -elokuvasarjan kuudes osa.


title: Could It Be That I'm In Love

text: Could It Be That I'm In Love on Kim Jacksonin esittämä kappale, joka edusti Irlantia vuoden 1991 Eurovision laulukilpailussa Italian Roomassa.


title: Could It Be That I'm In Love


title: Eight Coffin Nails

text: Eight Coffin Nails on Alghazanthin kahdeksas studioalbumi, joka julkaistiin 31. maaliskuuta 2018. Yhtye on ilmoittanut albumin jäävän viimeisekseen.


title: Eight Coffin Nails

text: Albumin vinyylipainos julkaistaan 29. kesäkuuta 2018.


title: Eight Coffin Nails

text: Albumi sai hyvän vastaanoton. Metalliluolan Markus Salmela piti albumia tyylikkäänä ja tasaisena yhtyeen uran päättävänä teoksena, joka avautuu verrattain hitaasti aloituskappaletta lukuun ottamatta. Miasma Magazinen Markus Mähönen piti albumia yhtyeen parhaana sitten kymmenen vuoden takaisen "Wreath of Thevetat" -albumin. Hän totesi kappaleiden olevan harkittuja ja ajatuksen kanssa kasattuja, ja piti yhtyeen joutsenlaulua ylevänä päätöksenä pitkälle uralle. Metal Templen arvoija antoi albumille täydet 10 pistettä, joka vastaa sanallista arviota ”mestariteos”.


title: Félix Savart

text: Félix Savart (30. kesäkuuta 1791 – 16. maaliskuuta 1841) oli ranskalainen fyysikko joka tutki magnetismia ja akustiikkaa. Savart ja Jean-Baptiste Biot julkaisivat vuonna 1820 Biot’n ja Savartin lain, joka osoittaa sähkövirtaa ympäröivän magneettikentän riippuvuuden etäisyydestä johtimesta.


title: Félix Savart

text: Savart opiskeli lääketiedettä Strasbourgin yliopistossa, mutta käytti valmistuttuaan enemmän aikaansa fysiikan kokeisiin kuin potilaiden hoitamiseen. Hän oli erityisen kiinnostunut akustiikasta ja viulujen soinnista. Hän matkusti Pariisiin ja kuunteli siellä Jean-Baptiste Biotin luentoja akustiikasta. Biot tutustutti hänet toiseen kiinnostuksen kohteeseensa, sähköoppiin.


title: Félix Savart

text: Biotin avulla Savart sai fysiikan opettajan paikan pariisilaisesta yksityiskoulusta. Hänet valittiin Ranskan tiedeakatemiaan vuonna 1827, ja seuraavana vuonna hän sai kokeellisen fysiikan professorin viran Collège de Francesta.


title: Félix Savart

text: Savart kehitti myös Savartin levyksi kutsutun laitteen, joka tuottaa ääntä halutulla taajuudella.


title: Imperial War Museum

text: Imperial War Museum (IWM) on sotahistoriallinen museo Isossa-Britanniassa. Museo esittelee Britannian, brittiläisen imperiumin ja Kansainyhteisön sotahistoriaa ensimmäisestä maailmansodasta nykypäivään. Museo perustettiin virallisesti vuonna 1917 ja avattiin yleisölle vuonna 1920.


title: Imperial War Museum

text: Imperial War Museumiin kuuluu nykyisin viisi kohdetta, joista kolme sijaitsee Lontoossa ja kaksi muualla Britanniassa.


title: Imperial War Museum

text: Imperial War Museumin perustamispäivänä pidetään maaliskuun 5. päivää vuonna 1917, jolloin Britannian hallitus hyväksyi parlamentaarikko sir Alfred Mondin esityksen National War Museum -nimisen museon perustamisesta. Museon alkuperäisenä tarkoituksena oli toimia museona vielä tuolloin käynnissä olleelle ensimmäiselle maailmansodalle. Museohankkeen hyväksymisen jälkeen sen nimi vaihdettiin nykyiseen muotoonsa. Britannian kuningas Yrjö V julisti Imperial War Museumin avatuksi 9. kesäkuuta 1920. Museo sijaitsi ensin Crystal Palacessa, josta se siirrettiin ensin South Kensingtoniin ja sieltä 1936 Lambeth Roadille South Londoniin. Yksi museon kohteista (Imperial War Museum London) sijaitsee yhä samalla paikalla, jonne museo tuolloin siirrettiin.


title: Imperial War Museum

text: Toisen maailmansodan syttymisen jälkeen vuonna 1939 Imperial War Musemin toimintaa laajennettiin niin, että se käsitteli kumpaakin maailmansotaa. Sodan vuoksi museo suljettiin syyskuussa 1940 ja museon kokoelmia siirrettiin pois Lontoosta. Vaikka valtaosa museon kokoelmista selvisikin toisesta maailmansodasta ilman vaurioita, niin osa museon kokoelmista kärsi saksalaisten pommituksista. Esimerkiksi museon kokoelmiin kuulunut Short Seaplane -lentokone tuhoutui pommitusten aikana. Museo avattiin uudelleen yleisölle marraskuussa 1946.


title: Imperial War Museum

text: Korean sodan syttymisen jälkeen Britanniassa päätettiin, että Imperial War Museumin tulisi kerätä kokoelmiinsa esineitä kaikista Britannian, brittiläisen imperiumin ja Kansanyhteisön maiden vuoden 1914 jälkeen käymistä konflikteista.


title: Imperial War Museum

text: Vuonna 2001 valtaosa Britannian kansallisista museoista muutettiin pääsymaksuttomiksi. Imperial War Musemin kohteista pääsymaksuttomiksi muuttuivat IWM London ja IWM North.


title: Imperial War Museum

text: IWM London on Imperial War Musemin kohteista vanhin. Se on sijainnut vuodesta 1936 lähtien South Londonin Lambeth Roadilla. Kohteessa vieraili vuonna 2017 noin 993 000 vierailijaa.


title: Imperial War Museum

text: IWM Duxford avattiin Duxfordin kylässä sijaitsevalle lentokentälle vuonna 1976. Imperial War Museum hankki aikaisemmin Britannian ilmavoimien harjoittelukenttänä toimineen lentokentän itselleen, koska museo ei pystynyt esittelemään kokoelmiensa suurikokoisia kohteita Lontoon museossaan. Lisäksi Imperial War Museum sai käyttöönsä toimivan lentokentän, jolla se on muun muassa järjestänyt ilmailunäytöksiä.


title: Imperial War Museum

text: IWM:n Duxfordissa kävi vuonna 2017 noin 392 000 ihmistä.


title: Imperial War Museum

text: HMS "Belfast" on vuonna 1936 rakennettu Britannian laivaston risteilijä, joka oli laivaston käytössä muun muassa toisessa maailmansodassa sekä Korean sodassa. Risteilijä poistui laivaston käytöstä vuonna 1963. Imperial War Museum ryhtyi selvittämään aluksen hankkimista kokoelmiinsa vuonna 1967 ja osti aluksen muutaman vuoden päästä itselleen. HMS Belfast tuotiin Lontooseen ja avattiin yleisölle lokakuussa 1971. Kohteessa kävi vuonna 2017 noin 278 000 vierailijaa.


title: Imperial War Museum

text: Churchill War Rooms on Britannian hallituksen toista maailmansotaa varten Lontooseen rakentama salainen bunkkeri, joka oli käytössä vuosina 1940–45. Sodan jälkeen bunkkeri suljettiin, eikä se ollut yleisölle avoin. Imperial War Museum ryhtyi ylläpitämään bunkkeria 1970-luvulla ja avasi osan siitä yleisölle vuonna 1984. Yleisölle esillä olevia bunkkeritiloja avattiin myöhemmin lisää vuonna 2003.


title: Imperial War Museum

text: Churchill War Roomsissa vieraili vuonna 2017 noin 535 000 ihmistä.


title: Imperial War Museum

text: Manchesterissa sijaitseva IWM North on Imperial War Musemin viimeisin kohde. Se avattiin vuonna 2002. Vuonna 2017 kohteessa kävi noin 245 000 kävijää.


title: Lingwoodin rautatieasema

text: Lingwoodin rautatieasema on rautatieasema Lingwoodin kylässä Norfolkissa, Englannissa. Se sijaitsee Wherry Linesin varrella. Sinne liikennöi Greater Anglia.


title: Lingwoodin rautatieasema

text: Asema avattiin 1. kesäkuuta 1883. Sitä käytti noin 45 500 matkustajaa kaudella 2015–2016.


title: Aclen rautatieasema

text: Aclen rautatieasema on rautatieasema Aclen kaupungissa Norfolkissa, Englannissa. Se sijaitsee Wherry Linesin varrella. Sinne liikennöi Greater Anglia.


title: Aclen rautatieasema

text: Asema avattiin 12. maaliskuuta 1883. Sitä käytti noin 49 000 matkustajaa kaudella 2015–2016.


title: Torni (korttipeli)

text:
Peli on samantyyppinen kuin Seiska (Lappu) tai Uno.
Pelataan ilman jokereita.
Torni on helppo korttipeli jota pelataan ilman jokereita.
Pelaajia voi olla 2-8.


title: Torni (korttipeli)

text:
ALOITUS:
Kortit jaetaan tasaisesti kaikille ja päätetään kuka aloittaa pelin.


title: Torni (korttipeli)

text:
PELIN KULKU:
Yksi pelaaja aloittaa pelin ja laittaa ensimmäisen kortin pöytään, seuraava pelaaja laittaa kortin päälle joko samaa maata olevan tai saman numeroisen kortin ja näin jatketaan niin kauan kunnes joltain loppuu kortit. Jos pelaajalla ei ole sopivaa korttia pakkaan hän siirtää kortin oman pakkansa pohjalle ja vuoro siirtyy seuraavalle. Jos pelaajalla on sopiva kortti hän voi katsoa seuraavan kortin, jos se käy hän laittaa kortin pakkaan ja vuoro siirtyy seuraavalle, jos kortti ei käy hän laittaa kortin oman pakkaansa pohjalle ja vuoro siirtyy seuraavalle.
Jos kenelläkään pelaajalla ei ole sopivaa korttia pakkaan pelaajat ottavat kaksi korttia pöydällä olevan pakan pohjalta.


title: Torni (korttipeli)

text: Voittaja on se jolta loppuu ensimmäisenä kortit.


title: Great Yarmouthin rautatieasema

text: Great Yarmouthin rautatieasema on rautatieasema Great Yarmouthin merenrantakaupungissa Norfolkissa, Englannissa. Se on toinen Wherry Linesin itäisistä pääteasemista. Sinne liikennöi Greater Anglia.


title: Great Yarmouthin rautatieasema

text: Asema avattiin 1. toukokuuta 1844 nimellä Yarmouth Vauxhall. Nimi lyheni jossakin vaiheessa muotoon Yarmouth, ja nykyisen nimensä asema sai 16. toukokuuta 1989. Sitä käytti noin 410 000 matkustajaa kaudella 2015–2016.


title: Viktoria (Mardukin albumi)

text: Viktoria on Mardukin järjestyksessään 14. studioalbumi, joka julkaistiin 22. kesäkuuta 2018.


title: Viktoria (Mardukin albumi)

text: Metalliluolan Jani Karvonen piti albumista, ja totesi sen puhuttelevan erityisesti yhtyeen vanhemman tuotannon ystäviä edeltävää albumia pelkistetymmällä ja raaemmalla ulosannillansa. Hän sanoi albumin olevan erityisen tiivis, yllätyksetön ja jopa ennalta-arvattava, mutta laadukas kokonaisuus. Angry Metal Guyn arvioija piti Viktoriaa edeltäjäänsä ylivoimaisesti parempana teoksena, jossa kappaleiden hyvät puolet tuodaan asianmukaisesti esille. Metal Temple antoi albumille arvosanaksi 7/10, joka vastaa sanallista arviota ”hyvä”.


title: Imperial War Museum Duxford

text: Imperial War Museum Duxford (IWM Duxford) on Duxfordissa, Yhdistyneessä kuningaskunnassa sijaitseva ilmailumuseo ja lentokenttä. Museo on osa Imperial War Museumia. Siellä vieraili vuonna 2017 yhteensä noin 392 000 kävijää.


title: Imperial War Museum Duxford

text: Duxfordin lentokenttä rakennettiin ensimmäisen maailmansodan aikana Britannian ilmavoimien tukikohdaksi. Kenttää käytettiin aluksi ilmavoimien henkilöstön kouluttamiseen. Vuodesta 1924 lähtien Duxfordin lentokenttää alettiin käyttämään myös taistelulentojen tukikohtana. Toisen maailmansodan sytyttyä lentokenttä käytettiin muun muassa Britannian puolustamiseen Saksan ilmapommituksia vastaan sekä sodan loppupuolella Yhdysvaltain ilmavoimien 78th Fighter Group -yksikön tukikohtana.


title: Imperial War Museum Duxford

text: Duxfordin lentokenttää käytettiin vielä toisen maailmansodan jälkeenkin Britannian ilmavoimien tukikohtana, mutta kenttä ei enää vastannut ilmavoimien tarpeita. Lentokentän sijaintia pidettiin huonona ja uudenlaiset hävittäjäkoneet olisivat vaatineet kentän uudistamista. Tämän vuoksi Britannian ilmavoimat luopuivat lentokentän käytöstä vuonna 1961.


title: Imperial War Museum Duxford

text: Samaan aikaan Duxfordin lentokentän hiljentymisen kanssa Imperial War Museum etsi itselleen uusia tiloja, koska sen Lontoon museo oli käynyt liian pieneksi suurten lentokonekokoelmien kunnostamista ja esillepanoa varten. Tämän vuoksi Imperial War Museum päätti yhdessä Cambridgeshiren valtuuston ja Duxfordin ilmailuseuran kanssa avata uuden toimipisteen Duxfordin lentokentälle. Uusi museo avattiin yleisölle vuonna 1976.


title: Anders Ångström (meteorologi)

text: Anders Knutsson Ångström (1888–1981) oli ruotsalainen fyysikko ja meteorologi. Hän tutki 1910- ja 1920-luvulla ilmakehän säteilysuureita. Hän oli kiinnostunut monista muistakin ilmakehätieteiden osa-alueista, esimerkiksi todennäköisyysennusteista. Hän kirjoitti myös monia yleistajuisia kirjoja meteorologiasta. Uransa viimeisinä vuosina Ångström toimi Ruotsin ilmatieteen laitoksen SMHI:n pääjohtajana 1949–1954.


title: Anders Ångström (meteorologi)

text: Anders Knutsson Ångströmin isä, Knut Ångström, oli Uppsalassa vaikuttanut fyysikko, joka kehitti Ångströmin kompesaatiopyrheliometrin, jolla mitataan auringon säteilyä. Myös isoisä, Anders Jonas Ångström, oli Uppsalan fyysikoita, ja yksi spektroskopian perustajista.


title: IWM

text: IWM voi viitata ainakin seuraaviin asioihin:


title: Jens Kujawa

text: Jens Ingo Holger Kujawa (s. 28. tammikuuta 1965 Braunschweig, Länsi-Saksa) on saksalainen kilpauransa päättänyt koripalloilija ja Euroopan mestari.


title: Jens Kujawa

text: Saksan miesten maajoukkueessa Kujawa voitti Euroopan mestaruuden Saksassa 1993. Hän pelasi Länsi-Saksan joukkueessa vuoden 1987 EM-kilpailuissa ja edusti jälleenyhdistynyttä Saksaa myös vuonna 1992 Barcelonan olympiaturnauksessa, missä Saksa sijoittui seitsemänneksi.


title: Robert R. Wilson

text: Robert Rathbun Wilson (4. maaliskuuta 1914 – 16. tammikuuta 2000) oli yhdysvaltalainen fyysikko, kuvanveistäjä ja arkkitehti. Hän oli yksi Manhattan-projektin keskeisistä tutkijoista, joka kehitti ydinpommia yhdessä Enrico Fermin kanssa. Hän oli tunnettu hiukkasfysiikan tutkija ja johti vuosina 1967–1978 Fermilabiksi kututtua laboratoriota, johon rakennettin maailman tehokkain hiukkaskiihdytin.


title: Robert R. Wilson

text: Fermilabin tieteellisen panoksen lisäksi Wilson kehitti sinne erityisen ympäristön: keskusken maille ennallistettiin preeriaa jossa biisonilauma sai vaeltaa, alueelle sijoitettiin moderneja veistoksia ja itse päärakennus sai vaikutteita Ranskan Beauvaisin katedraalista.


title: Sepseskara

text: Sepseskara oli muinaisen Egyptin vanhan valtakunnan 5. dynastian joko neljäs tai viides faarao. Hänen elämästään ei tiedetä paljoa, mutta Torinon papyruksen mukaan hän hallitsi seitsemän vuoden ajan.


title: Jauhopukit

text: Jauhopukit ("Tenebrio") ovat kovakuoriaisten ("Coleoptera") lahkoon kuuluva pimikkökuoriaissuku. Maailmanlaajuisesti suvun lajimääräksi ilmoitetaan jopa kahdeksan, mutta ilmoitettu lajimäärä vaihtelee eri lähteissä.


title: Jauhopukit

text: Suvun tunnetuimman lajin eli jauhopukin toukkia eli jauhomatoja käytetään yleisesti lemmikkieläinten ruokana.


title: Gunther Behnke

text: Gunther Behnke (s. 19. tammikuuta 1963 Leverkusen, Länsi-Saksa) on saksalainen kilpauransa päättänyt koripalloilija ja Euroopan mestari.


title: Gunther Behnke

text: Saksan miesten maajoukkueessa Behnke voitti Euroopan mestaruuden Saksassa 1993. Hän pelasi Länsi-Saksan/Saksan joukkueessa myös vuonna 1992 Barcelonan olympiaturnauksessa, missä Saksa sijoittui seitsemänneksi, vuosien 1986 ja 1994 MM-kilpailuissa ja vuosien 1983, 1985 ja 1987 EM-kilpailuissa.


title: Citroën C35

text:
Citroën C35 on Citroënin vuosina 1974–1991 valmistama pakettiautomalli, jonka lähes identtinen sisarmalli oli Fiat 242. Autoa valmistettiin Fiatin tehtaalla Italiassa vuoteen 1987 asti, jolloin Fiat 242:n valmistus päättyi ja C35:n tuotanto siirtyi Ranskaan.
Moottorivalikoimassa olivat aluksi 2,0-litrainen bensiinimoottori sekä Citroën CX:stä peräisin oleva 2,2-litrainen dieselmoottori, joka korvattiin 2,5-litraisella vuonna 1980. Tällöin auto sai myös uudet etuvalot, joiden yhteydessä oli sivuvilkut. Vuonna 1984 uudistettiin kojelautaa.


title: Grand Prix Drivers’ Association

text: Grand Prix Drivers’ Association (GPDA) on Formula 1 -kuljettajien ammattiliitto, joka pyrkii huolehtimaan kuljettajien turvallisuudesta ja oikeuksista.


title: Grand Prix Drivers’ Association

text: GPDA perustettiin vuonna 1961, jolloin liiton alkuperäisenä tehtävänä oli edustaa Fédération Internationale de l’Automobileen eli FIA:an kuuluvaa "Commission Sportive Internationalea" (CSI), joka oli tuohon aikaan moottoriurheilusta päättävä osasto, sekä parantaa kuljettajien ja kisakatsojien turvallisuutta. GPDA:lla oli merkittävä rooli 1960-1970-luvuilla, kunnes 1980-luvun alussa liitto hajosi sarjan tiukentuneiden poliittisten ja kaupallisten oikeuksien riitojen vuoksi ja muuttui Professional Racing Drivers’ Associationiksi. GPDA muodostettiin uudelleen vuoden 1994 San Marinon GP:n tapahtumien jälkeen, koska Ayrton Senna ja Roland Ratzenberger menehtyivät kisaviikonlopun aikana (Ratzenberger lauantain aika-ajoissa ja Senna sunnuntain kilpailussa). Myös Rubens Barrichello loukkaantui San Marinon GP:n harjoituksissa, kun hän osui kovalla vauhdilla kanttikiveen, jolloin auto ajautui ilmalentoon, pyörähti useita kertoja ja sai Barrichellon menettämään tajuntansa. Vuonna 1996 GPDA vahvisti asemaansa perustamalla liiton päämajan Monacoon.


title: Grand Prix Drivers’ Association

text: GPDA:n jäsenyys ei ole pakollinen, esim. vain 19 kuljettajaa 22:sta kuului liittoon kauden aikana (Kimi Räikkönen, Adrian Sutil ja Valtteri Bottas olivat poikkeukset). GPDA:n jäsenmaksu oli vuonna 2008 noin 2000 £. 13. joulukuuta 2017 ilmoitettiin kaikkien F1-kuljettajien kuuluvan liittoon.


title: Grand Prix Drivers’ Association

text: GPDA:n jäsenet valitsevat edustajansa. Kaudella 2018 GPDA:ta edustavat Sebastian Vettel, Romain Grosjean ja Alex Wurz, joista Wurz on myös puheenjohtaja.


title: Grand Prix Drivers’ Association

text: Kauden aikana GPDA osallistui enemmän sarjan politiikkaan ja riitoihin. Yhdysvaltain GP:n fiaskon jälkeen GPDA tuki Michelinin renkaita käyttäneitä talleja FIA World Motorsport Councilin kuulemistilaisuudessa. Suurin osa kuljettajista allekirjoitti väittämän Michelinin rengassotkusta ja FIA:n toimimattomista ratkaisuista Michelin-talleja kohtaan, mutta Michael Schumacher oli poikkeus (häntä ei pyydetty allekirjoittamaan eikä olisi tehnyt niin joka tapauksessa, koska koki Indianapoliksen ongelmat turvallisuuden sijasta tekniikasta johtuviksi).


title: Grand Prix Drivers’ Association

text: GPDA:n ja FIA:n puheenjohtajan Max Mosleyn oli tarkoitus neuvotella Britannian GP:n aikoihin, mutta Mosley peruutti tilaisuuden GPDA:n puheenjohtajan David Coulthardin medialle esittämien väitteiden vuoksi. GPDA lähetti Mosleylle kirjeen, jossa syytti tätä liiton turvallisuustavoitteiden vähättelemisestä:


title: Grand Prix Drivers’ Association

text: Kaudella paluun F1-sarjaan tehnyt Michael Schumacher ilmoitti, että ei aikoisi liittyä GPDA:han, mutta ilmoittautui myöhemmin liittoon puhuttuaan GPDA:n edustajien (lähinnä Felipe Massan) kanssa.


title: Grand Prix Drivers’ Association

text: GPDA:n aktiivisen toiminnan ansiosta turvallisuusboikotin kohteina olivat radoista Circuit de Spa-Francorchamps vuonna 1969 ja Nürburgring sekä 1970 ja 1976 (vuoden 1976 Niki Laudan onnettomuuden jälkeen).


title: Grand Prix Drivers’ Association

text: Kaudella GPDA:n huolenaiheeksi nousivat Britannian GP:n renkaiden turvallisuus, minkä seurauksena liitto ilmoitti jäsentensä mahdollisuudesta jäädä pois Saksan GP:stä, jos rengasongelma ei ratkeaisi.


title: Grand Prix Drivers’ Association

text: Toukokuussa 2015 GPDA ja Motorsport.com tekivät yhteistyönä maailmanlaajuisen kyselyn, jolla yli 200 000 Formula 1:iä seurannutta fania pystyi jakamaan omia näkemyksiään lajista.


title: Grand Prix Drivers’ Association

text: Heinäkuussa 2015 Jules Bianchin kuoleman jälkeen GPDA koki, että vastuullisuus "ei koskaan kevene turvallisuuden osalta".


title: Grand Prix Drivers’ Association

text: Maaliskuussa 2016 GPDA reagoi muuttuneeseen aika-ajojärjestelmään julkaisemalla Jenson Buttonin, Sebastian Vettelin ja Alex Wurzin kirjoittaman kirjeen kuljettajien puolesta, jonka mukaan lajin johtamispuoli oli rikkoutunut ja että päätöksenteko oli vanhanaikaista ja huonosti rakennettua. GPDA:n mukaan tämänkaltainen päätöstenteko vaarantaisi F1-sarjan tulevaisuuden.


title: Ranskan Kambodža

text: Ranskan Kambodža viittaa Kambodžan kuningaskuntaan, jolloin se oli Ranskan protektoraatti osana Ranskan Indokiinaa, sarja Ranskan siirtomaa-aikaisen imperiumin protektoraatteja Kaakkois-Aasiassa. Protektoraatti perustettiin vuonna 1867, kun Kambodžan kuningas Norodom I pyysi protektoraatin perustamista maansa ylle. Kambodža yhdistettiin Ranskan Indokiinan unioon vuonna 1887 Ranskan siirtomaiden ja protektoraattien kanssa. Vuonna 1946 Kambodžalle myönnettiin itsehallinto Ranskan unionissa ja sen protektoraatin status lakkautettiin vuonna 1949. Kambodžalle myönnettiin myöhemmin itsenäisyys ja valtio juhli ensimmäistä itsenäisyyspäiväänsä 9. marraskuuta 1953.


title: Todd Young

text: Todd Young (s. 24. elokuuta 1972 Lancasterin piirikunta, Pennsylvania) on yhdysvaltalainen republikaanipoliitikko. Hän on toiminut Indianan osavaltion toisena senaattorina Yhdysvaltain senaatissa vuodesta 2017 lähtien. Hänen nykyinen senaattorinkautensa päättyy tammikuussa 2023.


title: Todd Young

text: Ennen politiikkaan lähtemistä Young työskenteli pitkään Yhdysvaltain asevoimissa. Young sai alemman korkeakoulututkinnon vuonna 1995 Yhdysvaltain laivastoakatemiasta ja liittyi sen jälkeen merijalkaväkeen. Merijalkaväessä Young työskenteli ensin miehittämättömien ilma-alusten parissa ja myöhemmin vastasi merijalkaväen rekrytointitoiminnassa Chicagossa ja luoteis-Indianassa. Young lähti armeijasta vuonna 2000 kapteenin arvoisena.


title: Todd Young

text: Politiikassa Young työskenteli vuosina 2001–03 Indianan senaattori Richard Lugarin palveluksessa. Vuosina 2011–17 Young toimi Indianan osavaltion 9. vaalipiirin kongressiedustajana, minkä jälkeen hän pyrki onnistuneesi Yhdysvaltain senaattiin.


title: Todd Young

text: Young on ollut vuodesta 2005 lähtien naimisissa Jenny Tuckerin kanssa. Heillä on useita yhteisiä lapsia.


title: The Daily

text: The Daily on "The New York Times" -lehden vuodesta 2017 lähtien tuottama podcast-ohjelma. Ohjelmassa The New York Times -lehden toimittaja Michael Barbaro keskustelee lehden toimittajien ja kirjeenvaihtajien kanssa näiden lehteen kirjoittamista ajankohtaisista artikkeleista. Podcastista julkaistaan uusi jakso kuutena päivänä viikossa. Jokainen jakso kestää noin 20 minuuttia.


title: The Daily

text: The Daily on noussut nopeasti hyvin suosituksi podcastiksi. The New York Timesin omien tilastojen mukaan pelkästään elokuun 2017 aikana 3,8 miljoonaa ihmistä kuunteli podcastia. Podcast on kuuntelijoille ilmainen ja se rahoitetaan mainostuloilla.


title: Brown Swiss (nautarotu)

text: Brown Swiss on Sveitsissä kehitetty nautarotu. Se on keskikoinen ja väriltään ruskeanharmaa nautarotu. Se on yleensä perinnöllisesti sarvellinen. Faba ylläpitää kyseisen rodun kantakirjaa Suomessa. Faba on karjantuottajien osuuskunta jonka tavoite on karjan lisääntymisen, jalostamisen ja terveyden parantaminen.


title: Brown Swiss (nautarotu)

text: Rotu on kotoisin Sveitsistä ja arvellaan olevan yksi vanhimmista nautaroduista.Sveitsistä on löydetty noin eaa. vanhoja jäänteitä lehmien luista jotka saattavat olla tästä rodusta. Einsiedeln luostarissa benediktiiniläiset munkit alkoivat jalostaa tätä rotua jo noin sitten.


title: Brown Swiss (nautarotu)

text: Rotu on tunnettu säyseästä ja rauhallisesta luonteesta. Sillä on vankkarakenteiset jalat, ja se on muutenkin raskasta tekoa. Lehmä painaa 600 kilon molemmin puolin ja täysikasvuinen sonni voi painaa kiloa. Sen maidon rasva-proteiinisuhde on hyvin juuston valmistukseen sopiva. Se on myös pitkäikäinen rotu.


title: Brown Swiss (nautarotu)

text: Yhdysvalloitoihin rotua tuotiin ensimmäisen kerran vuonna 1869, jolloin maahan tuotiin 25 sonnia ja 140 lehmää. Nykyään Yhdysvalloissa on niitä noin 7–8 miljoonaa. Siellä rotua pidetään ensisijaisesti lypsyrotuna, muualla sitä kasvatetaan myös lihan vuoksi.


title: Brown Swiss (nautarotu)

text: Jalostuksessa on ollut tavoitteena parantaa rodun maidontuotanto-ominaisuuksia; valkuaistuottoa, maidon kuiva-ainepitoisuutta, hedelmällisyyttä sekä terveyttä, rakennetta ja kestävyyttä.


title: Träume sind für alle da

text: Träume sind für alle da on Windin esittämä kappale, joka edusti Saksaa vuoden 1992 Eurovision laulukilpailussa Ruotsin Malmössä.


title: Träume sind für alle da

text: Kappale sijoittui Euroviisuissa 23 maan joukosta sijalle 16. 27 pisteellä.


title: Citroën C15

text: Citroën C15 on Citroënin vuosina 1984–2005 valmistama Citroën Visaan perustuva pieni pakettiautomalli, joka korvasi Citroën Acadianen. Siitä oli saatavana myös Familiale-tila-autoversio. Mallin seuraaja, Citroën Berlingo esiteltiin vuonna 1996, mutta C15:n valmistus jatkui vielä vuoteen 2005 saakka.


title: Koulutus Englannissa

text:
Koulutus Englannissa koostuu yleissivistävästä ja ammatillisesta koulutuksesta sekä korkeakoulutuksesta, joita täydentävät aikuiskoulutus ja vapaa sivistystyö.
Vanhemmilla on vapaus valita lapsilleen valtion rahoittama tai yksityinen koulu tai opettaa näitä kotona.


title: Koulutus Englannissa

text: Valtion rahoittama koulujärjestelmä on jaettu asteisiin ikävuosien mukaan: esiopetusta annetaan 3-5 vuotiaille, alkeisopetusta (primary education) 5-11 vuotiaille, yläkoulu (secondary education) on 11-16-vuotiaille. Ensimmäinen valtakunnallinen koe matematiikassa ja äidinkielessä suoritetaan kuudennen kouluvuoden jälkeen. Laajempi päättökoe, General Certificate of Secondary Education (GCSE), suoritetaan 16-vuotiaana. Kahden vuoden lukiota vastaavien opintojen jälkeen tulee ylioppilaskirjoituksia vastaava A-levels, joka on pohjana yliopistoon pyrkimiseen.


title: Koulutus Englannissa

text: Oppivelvollisuus päättyy 16. ikävuoteen, mutta 18-vuotiaaksi asti pitää olla joko opiskelemassa, työharjoittelussa tai kansalaisjärjestöjen vapaaehtoistoiminnassa.


title: Koulutus Englannissa

text: Vuoden 2015 PISA-kokeissa Englanti oli matematiikassa sijalla 22, äidinkielessä sijalla 27 ja luonnonstieteissä sijalla 15.


title: Koulutus Englannissa

text: GCE-tutkinnon jälkeen opintojaan voi jatkaa ammatillisisessa koulutuksessa joko further education college- ja tertiary college- nimisessä oppilaitoksessa tai oppisopimuskoulutuksessa. Näiden opintojen päätteeksi ammatillinen osaaminen osoitetaan näyttökokeella. Voi myös suorittaa soveltavan GSCE- tai A-levels-tutkinnon, ja jatkaa sitä korkea-asteelle.


title: Koulutus Englannissa

text: Englannissa sijaitsee kaksi englanninkielisen maailman vanhinta yliopistoa: Oxfordin ja Cambridgen yliopistot, jotka ovat nykyään myös maan kaksi parasta ja arvostetuinta yliopistoa. Ne ovat varsin elitistisiä: valtaosa opiskelijoista tulee varakkaista perheistä maan eteläosasta. Koko maassa 93,5 prosenttia oppilaista käy julkisin varoin kustannettua koulua, mutta Oxfordin opiskelijoista heidän osuutensa on 60%.


title: Koulutus Englannissa

text: Yhteensä maassa on yli sata yliopistoa, jotka ovat yleensä hyvin itsenäisiä ja joilla on paljon päätäntävaltaa antamaansa opetukseen. Yliopistoissa on käytössä lukukausimaksut, joiden maksamista valtio kuitenkin tukee myöntämällä opiskelijoille lainaa. Vuonna 2013 korkein mahdollinen lukuvuosimaksu nostettiin huomattavasti 9000 puntaan. Vuonna 2018 maksimi on 9250 puntaa.


title: Koulutus Englannissa

text: Englantilaisnuoret pyrkivät yliopistoon tavallisesti 18-vuotiaina ja hakuprosessin takia monet myös aloittavat opinnot tuolloin. Perustutkinto eli ”Bachelor’s degree” on tavallisesti kolmivuotinen. Maisterin tutkinto suoritetaan tyypillisesti erikseen, ja niiden lukukausimaksut ovat myös korkeammat. Maisterin tutkinnon suorittaminen kestää normaalisti vuoden.


title: Royale Union Saint-Gilloise

text: Royale Union Saint-Gilloise eli Union SG on jalkapalloseura Saint-Gillesin kaupungista. Union SG pelaa kaudella 2018–19 Belgian toiseksi korkeimmalla sarjatasolla Belgian 2. divisioonassa. Seura on voittanut Belgian mestaruuden yksitoista kertaa, joista viimeisin tuli vuonna 1935.


title: Tytöstä tyttöön

text: Tytöstä tyttöön on yhdysvaltalainen musikaalinen komediaelokuva vuodelta 1968, jossa pääosaa esittää Elvis Presley. Elokuvan ohjasi Norman Taurog, joka oli ennen elokuvaa ohjannut useita muita Presleyn elokuvia. "Tytöstä tyttöön" oli Taurogin viimeinen elokuva, sillä pian elokuvan jälkeen hän sokeutui. Elokuva sisältää kappaleen ”A Little Less Conversation”, jonka alankomaalaisen artistin Junkie XL:n remix palautti Presleyn albumimyyntilistoille kansainvälisesti vuonna 2002. Elokuvassa Presley näyttelee toisen kuuluisan laulajan Rudy Valléen kanssa.


title: KFC Rhodienne-De Hoek

text: Koninklijke Football Club Rhodienne-De Hoek on jalkapalloseura Sint-Genesius-Roden kunnasta. Seura perustettiin vuonna 1894 nimellä Racing Football Club. Racing voitti kuusi Belgian mestaruutta 1800-luvun lopulla ja 1900-luvun alussa. Seura on fuusioitunut usean kerran historiansa aikana. Nykyisen nimen se otti käyttöönsä vuonna 2010.


title: K. Beerschot VAC

text: Koninklijke Beerschot Voetbal en Atletiek Club oli jalkapalloseura Antwerpenin kaupungista. Seura perustettiin vuonna 1899, kun osa Royal Antwerp FC:n pelaajista siirtyi pois aikaisemmasta seurastaan. Seura voitti 1920- ja 1930-luvulla yhteensä seitsemän Belgian mestaruutta. Seura lopetti toimintansa vuonna 1999.


title: RFC de Liège

text: Royal Football Club de Liège eli RFC de Liège on jalkapalloseura Liègen kaupungista. Seura on perustettu vuonna 1892. Liège voitti ensimmäisenä joukkueena Belgian mestaruuden vuonna 1896. Seura voitti vielä 1800-luvulla kaksi mestaruutta lisää sekä 1950-luvulla kaksi mestaruutta. Kaudella 2017–2018 Liège pelasi Belgian kolmanneksi korkeimmalla sarjatasolla.


title: RFC de Liège

text: Seuran matrikkelinumero on 4, mikä tarkoittaa että seura oli neljäs seura, joka rekisteröityi Belgian jalkapalloliittoon.


title: RFC de Liège

text: RFC Liège saavutti kuuluisuutta 1990-luvun alussa, kun sen johto ei suostunut vapauttamaan pelaajaansa Jean-Marc Bosmania toiseen seuraan, vaikka tämän sopimus seuran kanssa oli umpeutunut. Tämä johti lopulta niin sanottuun Bosman-päätökseen, jolla oli kauaskantoisia seurauksia koko Euroopan jalkapalloiluun.


title: RFC de Liège

text: Seura tunnetaan myös "kodittomana seurana", sillä 1990-luvun alkupuolella tapahtuneen konkurssin ja entisen kotistadionin Stade Vélodrome de Rocourtin vuonna 1995 tapahtuneen myynnin ja purun jälkeen RFC Liège onkin pelannut useilla eri stadioneilla Liègessä ja sen lähikunnissa.


title: Glyserolidehydrataasi

text: Glyserolidehydrataasi on lyaaseihin kuuluva entsyymi. Glyserolidehydrogenaasia tavataan useissa bakteereissa ja viruksissa. Se osallistuu näissä eliöissä glyserolin aineenvaihduntaan. Glyserolidehydrataasin EC-numero on EC 4.2.1.30. Entsyymiä voidaan käyttää orgaanisen kemian synteeseissä.


title: Glyserolidehydrataasi

text: Glyserolidehydrataasi koostuu tyypillisesti kahdesta tai useammasta alayksiköstä. Yksiköt voivat olla keskenään erilaisia, kuten "Klebsiella"-suvun bakteereilla, joilla toinen on massaltaan suurempi ja toinen pienempi. Yksiköt voivat myös olla keskenään samanlaisia. Esimerkiksi "Lactobacillus reuteri" -lajin entsyymi koostuu neljästä keskenään samanlaisesta alayksiköstä. Glyserolidehydrataasi vaatii koentsyymikseen kobamamidien eli adenosyylikobalamiinin. Glyserolidehydrataasi käyttää substraattinaan erityisesti glyserolia, josta se muodostaa 3-hydroksipropanaldehydiä. Entsyymi voi käyttää substraatteinaan eräitä muitakin polyalkoholeja, kuten glykolia ja propyleeniglykolia, joista muodostuu asetaldehydiä ja propionialdehydiä. Korkeat glyserolipitoisuudet inhiboivat glyserolidehydrataasin, ja inaktivoituneen entsyymin aktivoimiseen tarvitaan toinen entsyymi, glyserolidehydrataasireaktivaasi.


title: Glyserolidehydrataasi

text: Glyserolidehydrataasin katalysoiman reaktion mekanismin ensimmäisessä vaiheessa kofaktorina toimivan kobamamidin koboltti-ionin ja adenosyyliryhmän välinen sidos katkeaa, jolloin adenosyyliryhmästä muodostuu radikaali. Tämä radikaali reagoi glyserolin kanssa ottaen tältä vastaan protonin abstraktioreaktiolla, jolloin glyserolista muodostuu radikaali. Tämä radikaali toisiintuu niin kutsutuksi visinaaliseksi dioliksi, jossa samaan hiiliatomiin on sitoutunut kaksi hydroksyyliryhmää. Tuote on edelleen radikaali, joka ottaa vastaan protonin adenosyyliryhmältä, jolloin muodostuu uudelleen adenosyyliradikaali. Tuote on visinaalinen dioli, joka hajoaa hydroksipropionaldehydiksi ja vedeksi.


title: Glyserolidehydrataasi

text: Glyserolidehydrataasin tuote voidaan edelleen pelkistää 1,3-propaanidioliksi erään alkoholidehydrogenaasin katalysoimana. 1,3-propaanidiolin teollinen tuotanto perustuu bioteknilliseen prosessiin lähtien glyserolista, ja glyserolidehydrataasilla on siinä keskeinen entsyymi.


title: Guatemalan luterilainen kirkko

text: Guatemalan evankelis-luterilainen kirkko ("Iglesia Luterana en Guatemala (ILG)") on luterilainen kirkko, joka toimii Guatemalassa Keski-Amerikassa. Kirkon jäsenmäärä on noin 4 200.


title: Guatemalan luterilainen kirkko

text: Kirkolla on 9 seurakuntaa, joissa on noin 4 200 jäsentä. Kirkko kuuluu tunnustukselliseen luterilaiseen Kansainväliseen luterilaiseen neuvostoon. Kirkolla on oma teologinen oppilaitos, Centro Luterano De Estudios Teologicos (CLET).


Chilen tunnustuksellinen luterilainen kirkko ("Iglesia Luterana Confesional de Chile–ILC-CHILE") on luterilainen kirkko, joka toimii Chilessä Etelä-Amerikassa. Kirkon jäsenmäärä on noin 135.


title: Chilen tunnustuksellinen luterilainen kirkko

text: Kirkolla on noin 135 jäsentä. Kirkko kuuluu tunnustukselliseen luterilaiseen Kansainväliseen luterilaiseen neuvostoon. Kirkolla on oma teologinen oppilaitos, Instituto Biblico Luterano.


title: Pyhän Pietarin kirkko (South Somercotes)

text: Pyhän Pietarin kirkko () on käytöstä poistettu kirkkorakennus South Somercotesin kylässä Englannissa. Se on pääosin rakennettu 1200-luvulla, mutta torni on lisätty myöhemmin.


text: Kirkko tunnetaan nimellä "Queen of the Marsh", mikä johtuu sen tornista, joka on vuosisatojen ajan ollut merenkävijöiden maamerkkinä. Sen omistaa Churches Conservation Trust.


title: Demakin sulttaanikunta

text: Demakin sulttaanikunta oli Jaavalla 1400- ja 1500-luvulla sijainnut islamilainen kuningaskunta. Demakin sulttaanikunnan perusti Majapahitin kuningaskunnan prinssi Raden Patah. Sulttaanikunta sijaitsi Jaavan saaren pohjoisrannikolla, mistä käsin se pyrki laajentamaan vaikutusvaltaansa ja islamia saaren keskiosiin. 1600-luvulle tultaessa Demak oli jo sulautunut Keski-Jaavaa hallinneeseen Mataramin sulttaanikuntaan.


title: Todo esto es la música

text: Todo esto es la música on Serafín Zubirin esittämä kappale, joka edusti Espanjaa vuoden 1992 Eurovision laulukilpailussa Ruotsin Malmössä.


title: Todo esto es la música

text: Kappale sijoittui Euroviisuissa 23 maan joukosta sijalle 14. 37 pisteellä.


title: Nous, on veut des violons

text: Nous, on veut des violons on Morganen esittämä kappale, joka edusti Belgiaa vuoden 1992 Eurovision laulukilpailussa Ruotsin Malmössä.


title: Nous, on veut des violons

text: Kappale sijoittui Euroviisuissa 23 maan joukosta sijalle 20. 11 pisteellä.


title: Ze Rak Sport

text: Ze Rak Sport () on Dafna Dekelin esittämä kappale, joka edusti Israelia vuoden 1992 Eurovision laulukilpailussa Ruotsin Malmössä.


title: Ze Rak Sport

text: Kappale sijoittui Euroviisuissa 23 maan joukosta sijalle 6. 85 pisteellä.


title: Yaz Bitti

text: Yaz Bitti on Aylin Vatankoşin esittämä kappale, joka edusti Turkkia vuoden 1992 Eurovision laulukilpailussa Ruotsin Malmössä.


title: Yaz Bitti

text: Kappale sijoittui Euroviisuissa 23 maan joukosta sijalle 19. 17 pisteellä.


title: Ólou tou kósmou i elpída

text: Ólou tou kósmou i elpída (, ”Koko maailman toivo”) on Kleopátran (Cleopatra) esittämä kappale, joka edusti Kreikkaa vuoden 1992 Eurovision laulukilpailussa Ruotsin Malmössä.


title: Ólou tou kósmou i elpída

text: Kappale sijoittui Euroviisuissa 23 maan joukosta sijalle 5. 94 pisteellä.


title: Helokit

text: Helokit ("Oenothera") on horsmakasvien (Onagraceae) heimoon kuuluva kasvisuku. Sukuun kuuluu lajien määrittelytavasta riippuen noin 150–500 lajia. Useimmat suvun lajit kasvavat Pohjois-Amerikassa, mutta monia helokkilajeja viljellään myös koristekasveina. Suomen luonnossa on havaittu noin 15:ttä eri helokkilajia.


title: Helokit

text: Helokit ovat yksi- tai kaksivuotisia ruohovartisia kasveja. Niiden varret ovat karvaisia ja kasvutavaltaan pystyjä. Lehdet ovat muodoltaan suikeita ja lehtiruusukkeessa olevat lehdet ovat yleensä leveämpiä kuin varsilehdet. Kukat sijaitsevat yksittäin ylimmissä lehtihangoissa. Kukissa on neljä verholehteä, jotka ovat usein taakäänteisiä. Kukissa on myös neljä terälehteä, jotka ovat väriltään keltaisia. Heteitä on kahdeksan kappaletta ja emissä on yksi vartalo, mutta luotti on neliliuskainen. Hedelmä on nelilokeroinen kota.


title: Karoonvyölisko

text: Karoonvyölisko ("Karusasaurus polyzonus") on vyöliskojen heimoon kuuluva liskolaji. Lisko on raskaasti panssaroitu, ja elää kallioilla Etelä-Afrikan ja Namibian kuivilla seuduilla. Se luettiin aiemmin vyöpyrstöliskojen ("Cordylus") sukuun.


title: Karoonvyölisko

text: Karoonvyölisko on suurikokoinen vyölisko, jolla on litistynyt ruumis, kehittyneet raajat ja hieman ruumista pidempi häntä. Sen pituus kuonosta peräaukkoon voi olla 11,3 senttiä, mutta se jää keskimäärin 9–10,5-senttiseksi. Sillä on paksuja suomuja selässä ja hännässä, ja sen pehmeää alapuolta suojaavat terävät piikit. Aikuisten yksilöiden väri vaihtelee suuresti sijainnista riippuen, mutta poikaset ovat väriltään yhtenäisempiä. Aikuisilla voi olla turkooseja, oliivinvihreitä tai punertavanruskeita kuvioita. Rannikkoseuduilla tavataan myös mustaa muotoa. Kaikille populaatioille tunnusomaista on kuitenkin musta läikkä niskan sivussa, korvien ja eturaajojen välissä.


title: Karoonvyölisko

text: Karoonvyölisko on mahdollisesti vyöliskojen laajimalle levinnein laji. Se on kotoperäinen Etelä-Afrikan länsi- ja keskiosissa ja Namibian eteläosissa. Idässä levinneisyysalue ulottuu lähes Lesothon rajalle asti. Aiempia Lesothosta ja KwaZulu-Natalin rajaa pitkin tehtyjä havaintoja ei ole vahvistettu. Karoonvyöliskoa ei tavata eteläisiltä rannikkoalueilta. Karoonvyölisko elää puoliaavikoiden kallioilla. Se viihtyy alankomailla ja matalilla vuorenrinteillä.


title: Karoonvyölisko

text: Karoonvyölisko on päiväaktiivinen ja lämmittää ruumiinsa paistattelemalla kallioilla. Raskaan panssarinsa takia lisko on hidas liikkeissään, mikä tekee siitä haavoittuvaisen saalistajille. Tästä johtuen se pysyttelee aina lähietäisyydellä kallionhalkeamista. Jos se näkee saalistajan, se pakenee koloonsa ja kiertää piikikkään häntänsä ruumiinsa ympärille. Karoonvyölisko vaanii kovakuoriaisia ja heinäsirkkoja lähellä halkeamaansa. Se tekee lyhyitä pyrähdyksiä napatakseen saaliinsa. Poikaset liikkuvat enemmän etsiessään ravintoa.


title: Karoonvyölisko

text: Liskoille epätavallista on se, että karoonvyöliskot elävät pieninä ryhminä, jotka valtaavat itselleen kallion. Eläin voi kaivaa tunnelin kiven alle maahan, ja horrostaa siinä talven ennen kuin lisääntymiskausi alkaa loppukeväällä. Karoonvyölisko on ovovivipaarinen, ja naaras synnyttää loppukesällä tai alkusyksyllä yhdestä viiteen elävää poikasta.


Etelä-Afrikan vapaa evankelis-luterilainen synodi ("Free Evangelical Lutheran Synod in South Africa (FELSISA)") on luterilainen kirkko, joka toimii Etelä-Afrikassa Afrikassa. Kirkon jäsenmäärä on 2 829.


title: Etelä-Afrikan vapaa evankelis-luterilainen synodi

text: FELSISA:n juuret ovat Saksan Lüneburgin alueella 1800-luvun puolivälissä vaikuttaneessa hengellisessä herätyksessä. Tähän liittyi myös Hermannsburgin lähetysseura, jonka kautta monia muutti Etelä-Afrikkaan tukemaan evankeliumin julistusta pakanoiden keskuudessa. Vuonna 1892 nämä siirtolaiset perustivat FELSISA:n, sillä he eivät voineet enää olla kirkollisessa yhteydessä Saksan unioituneiden kirkkojen kanssa.


text: Syntymästään asti kirkko tuki Bleckmarin lähetysseuraa, joka on Saksan Itsenäisen evankelis-luterilaisen kirkon lähetysjärjestö. Sen ja kirkon oman lähetystyön myötä syntyi vuonna 1967 Luterilainen kirkko eteläisessä Afrikassa, jonka kanssa FELSISA oli jatkossakin tiiviissä yhteydessä. FELSISA alkoi pyrkiä läheisempiin yhteyksiin myös muiden tunnustuksellisten luterilaisten kirkkojen kanssa ja vuonna 1995 siitä tuli Kansainvälisen luterilaisen neuvoston jäsen.


text: Kirkolla on 17 seurakuntaa, joissa on 2 829 jäsentä. Kirkon saksalainen historia näkyy edelleen, ja suurin osa sen seurakunnista toimittaa jumalanpalveluksensa saksan kielellä ja järjestää ylimääräisiä jumalanpalveluksia joko englanniksi tai afrikaansiksi. Muutama seurakunta käyttää vain englantia tai afrikaansia. Seurakunnat sijaitsevat Gautengin, Mpumalangan, KwaZulu-Natalin ja Länsi-Kapin alueilla. Kirkko kuuluu tunnustukselliseen luterilaiseen Kansainväliseen luterilaiseen neuvostoon.


title: Kesäkynttilät

text: Kesäkynttilät ("Gaura") on horsmakasvien (Onagraceae) heimoon kuuluva kasvisuku. Sukuun kuuluu 20–30 lajia.


title: Kesäkynttilät

text: Toisinaan kesäkynttilät sijoitetaan helokkien ("Oenothera") sukuun kuuluviksi.


title: Kesäkynttilät

text: Suvun lajeja käytetään koristekasveina.


title: Ljubim te pesmama

text: Ljubim te pesmama on Extra Nenan esittämä kappale, joka edusti Jugoslavian liittotasavaltaa vuoden 1992 Eurovision laulukilpailussa Ruotsin Malmössä.


title: Ljubim te pesmama

text: Kappale sijoittui Euroviisuissa 23 maan joukosta sijalle 13. 44 pisteellä.


title: Nain (Newfoundland ja Labrador)

text: Nain on kunta ja asutuskeskus Newfoundlandiin ja Labradoriin kuuluvan Labradorin rannikolla. Nain on myös Nunatsiavutin hallinnollinen pääkaupunki. Sen asukasluku oli vuonna 2016 yhteensä 1 125 ja asukkaiden valtaosa on inuiteja. Asutuskeskus sai alkunsa herrnhutilaisesta lähetysasemasta.


title: Nain (Newfoundland ja Labrador)

text: Nykyinen Nain sai alkunsa herrnhutilaisesta lähetysasemasta, joka perustettiin vuonna 1771. Lähetysasema toimi aina 1900-luvulle saakka esimerkiksi kalastusta ja metsästystä harjoittaneiden inuitien tukikohtana. Kiinteää asutusta ei heti syntynyt, sillä inuitit liikkuivat pitkään paikasta toiseen vuodenaikojen mukaan. Kiinteästi lähetysasemalla asui eurooppalaistaustaisia lähetystyöntekijöitä. Lähetysaseman henkilökunta piti yllä varastoa ja kauppa-asemaa vuoteen 1926 saakka, jolloin paikka siirtyi Hudsoninlahden kauppakomppanian alaisuuteen. 1940-luvulla asema siirtyi suoraan Newfoundlandin ja Labradorin hallinnon alaiseksi.


title: Nain (Newfoundland ja Labrador)

text: Nykyisin Nain on vuonna 2005 perustetun Newfoundlandin ja Labradorin alaisen autonomisen Nunatsiavutin hallinnollinen pääkaupunki. Lainsäädännöllinen pääkaupunki on Hopedalessa.


title: Nain (Newfoundland ja Labrador)

text: Nainin asukkaiden pääelinkeino on kalastus. Tärkeimpiä saaliskaloja ovat nieriä ja lohi. Alueen rannikolla kulkee CN Marinen laivaliikennettä, ja lisäksi kaupunkiin pääsee vuoden ympäri ilmateitse.


title: Nain (Newfoundland ja Labrador)

text: Nainin asukasluku oli Kanadan vuoden 2016 väestönlaskennan mukaan 1 125. Vuoden 2011 laskennassa asukasluku oli 1 188. Väestön suuri valtaosa ilmoitti vuonna 2016 etniseksi taustakseen inuitin. Paikallisten asukkaiden enemmistö puhui äidinkielenään englantia. Inuktitutia puhui äidinkielenään 295 henkilöä.


title: Sou fräi

text: Sou fräi on Marion Welterin ja Kontinentin esittämä kappale, joka edusti Luxemburgia vuoden 1992 Eurovision laulukilpailussa Ruotsin Malmössä.


title: Sou fräi

text: Kappale sijoittui Euroviisuissa 23 maan joukosta sijalle 21. 10 pisteellä.


title: Amor d'água fresca

text: Amor d'água fresca on Dinan esittämä kappale, joka edusti Portugalia vuoden 1992 Eurovision laulukilpailussa Ruotsin Malmössä.


title: Amor d'água fresca

text: Kappale sijoittui Euroviisuissa 23 maan joukosta sijalle 17. 26 pisteellä.


title: Mister Music Man

text: Mister Music Man on Daisy Auvrayn esittämä kappale, joka edusti Sveitsiä vuoden 1992 Eurovision laulukilpailussa Ruotsin Malmössä.


title: Mister Music Man

text: Kappale sijoittui alun perin Sveitsin karsinoissa toiseksi, mutta nousi edustajaksi käytyä ilmi Geraldine Olivierin esittämän voittaneen kappaleen "Soleil, soleil" rikkoneen karsintojen sääntöjä.


title: Mister Music Man

text: Kappale sijoittui Euroviisuissa 23 maan joukosta sijalle 15. 32 pisteellä.


title: Bruce Crump

text: Bruce Hull Crump, Jr (17. heinäkuuta 1957 – 16. maaliskuuta 2015) oli yhdysvaltalainen rumpali, joka tunnetaan Molly Hatchet -yhtyeen alkuperäisjäsenenä. Crump soittaa yhtyeen tunnetuimmilla kappaleilla, kuten hitillä ”Flirtin’ with Disaster”. Hän soitti myös yhtyeissä Streetheart, Gator Country ja kuollessaan China Skyssa.


title: Bruce Crump

text: Bruce Crump liittyi Molly Hatchetiin vuonna 1975. Hän oli tuolloin high schoolissa, jossa aloitteleva southern rock -yhtye Molly Hatchet kävi esiintymässä. Pian ystävänsä kautta Crump kuuli yhtyeen etsivän rumpalia. Hän otti yhteyttä Molly Hatchetiin ja pääsi liittymään yhtyeeseen.


title: Bruce Crump

text: Molly Hatchet levytti debyyttialbuminsa vuonna 1978. Albumi myi kultaa ja nosti yhtyeen suosioon. Yhtye levytti seuraavina vuosina neljä studioalbumia. 1980-luvun alussa yhtyeen jäsenet alkoivat riidellä ja muut erottivat Crumpin vuonna 1982. Hänen tilalleen ottetiin B.B. Borden. Crump palasi kuitenkin Molly Hatchetiin ja soitti studioalbumeilla "The Deed Is Done" (1984) ja "Lightning Strikes Twice" (1989) sekä livealbumilla "Double Trouble Live" (1985). Crump erosi yhtyeestä vuonna 1990 perustettuaan perheen.


title: Bruce Crump

text: Molly Hatchetin jälkeen Crump kuului kanadalaiseen Streetheart-yhtyeeseen. 1990-luvusta alkaen hän oli epäaktiivinen musiikkialalla ja työskenteli sen sijaan kiinteistönvälittäjänä ja verkkosivustojen suunnittelijana.


title: Bruce Crump

text: Vuonna 2005 Crump perusti vanhojen Molly Hatchet -yhtyetovereidensa kanssa Gator Country -yhtyeen. Gator Country julkaisi singlen ”Oh Atlanta” ja livealbumin. Ennen kuolemaansa hän kuului China Sky -yhtyeeseen. Hänellä oli vuodesta 2013 myös oma yhtye nimeltä Red Star Crush.


title: Bruce Crump

text: Kun Crump ei ollut levyttämässä tai keikalla, hän antoi yksityistä rumpuopetusta kotonaan.


title: Bruce Crump

text: Crump syntyi Memphisissä, Tennesseessä, mutta varttui Jacksonvillessä, Floridassa. Hän oli naimisissa ja neljän lapsen isä. Hänen kaksi poikaansa ovat myös rumpaleita. 1990-luvusta alkaen Crump asui Midlothianissa, Virginiassa, mutta piti kotinaan Richmondia.


title: Bruce Crump

text: Heinäkuussa 2002 Crumpilla diagnosoitiin kurkkusyöpä. Hän joutui käymään loppuelämänsä syöpähoidoissa mutta pystyi työskentelemään sairaudesta huolimatta. Crump kuoli syövän aiheuttamiin komplikaatioihin 16. maaliskuuta 2015.


title: Vuokko Piekkala

text: Vuokko Tuulikki Piekkala (s. 1. joulukuuta 1963) on suomalainen juristi ja nykyinen valtakunnansovittelija. Lisäksi hän on kirkkoneuvos ja entinen kirkon työmarkkinalaitoksen työmarkkinajohtaja.


title: Vuokko Piekkala

text: Piekkala on aiemmin toiminut Opetushallituksen palveluksessa sekä Suomen kuntaliiton lakimiehenä ja neuvottelupäällikkönä. Hän on toiminut Kirkon työmarkkinalaitoksen työmarkkinajohtajana toimivana kirkkoneuvoksena 1.8.2013 alkaen ja sitä ennen vuodesta 2004 Kunnallisella työmarkkinalaitoksella opetus- ja sivistystoimen palvelusuhdeasioiden neuvottelupäällikkönä.


title: Vuokko Piekkala

text: Piekkala aloitti neljän vuoden määräaikaisena valtakunnansovittelijana 6. elokuuta 2018. Hän oli työnantajajärjestöjen ehdotus, ja työntekijäjärjestöt hyväksyivät ehdotuksen. Piekkalan valintansa jälkeen esittämä linjaus, että valtakunnansovittelijan toimistolta on turha tulla toivomaan liittokierroksen avaaja-alaa kovempia palkankorotuksia, herätti työntekijäjärjestöissä hämmästystä. Paheksuntansa esittivät muun muassa Rakennusliiton puheenjohtaja Matti Harjuniemi, STTK:n edunvalvontajohtaja Katarina Murto, Tehyn puheenjohtaja Millariikka Rytkönen ja PAMin entinen 2. varapuheenjohtaja Kaarlo Julkunen. Hänen edeltäjänsä Minna Helle irtisanoutui kesken kauden siirtyäkseen Teknologiateollisuuden työmarkkinajohtajaksi.


title: One Step Out of Time

text: One Step Out of Time on Michael Ballin esittämä kappale, joka edusti Iso-Britanniaa vuoden 1992 Eurovision laulukilpailussa Ruotsin Malmössä.


title: One Step Out of Time

text: Kappale sijoittui Euroviisuissa toiseksi 139 pisteellä.


title: Limerick FC

text: Limerick Football Club on jalkapalloseura Limerickin kaupungista. Vuonna 2018 seura pelaa Irlannin korkeimmalla sarjatasolla League of Ireland Premier Divisionissa.


title: Limerick FC

text: Seura on perustettu vuonna 1937. Limerick haki heti samana vuonna paikkaa Irlannin pääsarjaan ja saikin sen, kun Dolphins of Cork vetäytyi liigasta. 1940-luvulla seura kohtalaista menestystä Irlannin liigassa, mutta ensimmäisen mestaruuden Limerick saavutti vasta kaudella 1959–60. FAI Cupin Limerick voitti vuonna 1971. Limerick voitti Irlannin mestaruuden jälleen kaudella 1979–80. Vuonna 1982 seura saavutti toisen FAI Cupin voiton. Vuonna 2006 seura vaihtoi nimekseen Limerick 37, joskin vaihtoi nimen takaisin Limerick FC:ksi vuonna 2009.


title: PFK Beroe Stara Zagora

text: Profesionalei Futbolei Klub Beroe Stara Zagora eli PFK Beroe Stara Zagora tai vain Beroe on jalkapalloseura Stara Zagoran kaupungista. Kaudella 2018–2019 seura pelaa Bulgarian korkeimmalla sarjatasolla A PFG:ssä. Beroe on voittanut Bulgaria mestaruuden kertaalleen. Tämä tapahtui kaudella 1985–86. Bulgarian Cupin Beroe on voittanut vuosina 2010 ja 2013.


title: Eija Pelkonen

text: Eija Pelkonen on suomalainen virkamies, koulutukseltaan proviisori. Hän toimii Fimeassa lääkealan toimijoiden valvontaprosessin johtajana syyskuuhun 2018, jolloin hän aloittaa Fimean ylijohtajana viiden vuoden määräaikaisessa virassa.


title: Eija Pelkonen

text: Pelkonen on ollut Fimean lääkealan toimijoiden valvontaprosessin johtajana vuodesta 2009. Sitä ennen hän on toiminut muun muassa Lääkelaitoksessa päällikkönä ja asiantuntijana ja sosiaali- ja terveysministeriössä asiantuntijana.